Ibu Hamil Alami Stres Melampau, Adakah Ubat Antidepresi Beri Kesan Kepada Bayi Dalam Kandungan?

Kemurungan merupakan antara perkara yang tidak boleh dielakkan daripada berlaku kepada mana-mana individu waima ibu yang sedang hamil. Tetapi bolehkah ibu mengandung mengambil ubat antidepresi?

Kajian ubat antidepresi

Dalam satu kajian yang dijalankan, penyelidik mendakwa pengambilan ubatan antidepresi semasa kehamilan boleh mengubah secara kekal fungsi
otak
yang memproses maklumat deria (sensor).

Perubahan yang berlaku akibat pengambilan ubatan tersebut adalah ia mengubah deria sentuhan bayi dengan menjejaskan bahagian fungsi
otak
yang memberikan maklumat mengenai apa yang dirasakan
tangan
 mereka.

Penyelidik dari Washington University School of Medicine di St Louis, Missouri menjalankan kajian ke atas tikus makmal dengan mendedahkan binatang tersebut kepada ubat antidepresi ketika berada di dalam
janin
 dan dua minggu pertama selepas
dilahirkan
.

Untuk melihat kesan ubat ini kepada aktiviti otak, pasukan penyelidik membahagikan tikus kepada dua kumpulan; satu kumpulan tikus terkawal yang tidak terdedah kepada sebarang ubatan.

Manakala kumpulan tikus yang lain didedahkan kepada
 fluoxetine
, ubat yang biasanya dikenali sebagai Prozac – ubat ini berfungsi untuk meningkatkan tahap serotonin di dalam otak, yang merupakan neurotransmitter yang membawa isyarat kepada
neuron.

Hasil kajian

Dalam kajian ini, penyelidik membandingkan imbasan otak tikus
baru lahir
 yang terdedah kepada ubat dengan tikus dari kumpulan terkawal. Semasa dalam keadaan tenang, imbasan yang diperolehi adalah hampir sama.

Walau bagaimanapun, ketika penyelidik merangsang
kaki
 hadapan tikus, berlaku aktiviti otak yang tidak normal – yang tidak dapat dijelaskan – pada kawasan deria bagi tikus yang terdedah kepada ubatan antidepresi. Keadaan yang sama berlaku apabila tikus berkenaan mencapai usia
dewasa.

Kajian mendapati tikus yang terdedah kepada antidepresi mempunyai aktiviti otak yang tidak normal apabila penyelidik mencakar dan menyentuh bahagian
kaki
 hadapan. Penyelidik turut menyatakan pendedahan ini menyebabkan perubahan jangka masa panjang dalam otak tikus dan tidak dapat dipulihkan.

Walaupun kajian tersebut tidak diterjemahkan kepada manusia, namun ia mungkin menunjukkan bahawa terdapat implikasi yang mungkin berlaku kepada bayi dan kanak-kanak dalam memproses apa yang deria mereka rasakan.

Apa kata pakar?

Menurut seorang profesor psikiatri di Cardiff University di Wales, Dr Ian Jones, yang tidak terlibat dalam kajian tersebut, beliau menganggap bahawa kajian yang dilakukan adalah menarik dan dapat membantu kakitangan perubatan. Ia menjadikan kami lebih memahami tentang implikasi pengambilan ubat SSRI (
selective serotonin reuptake inhibitors
) semasa kehamilan.

Walau bagaimanapun, Dr Ian menyatakan
kesan yang dilakukan ke atas tikus mungkin tidak memberikan kesan yang sama ke atas manusia.
 Beliau turut berpendapat terdapat persoalan yang tidak terjawab dalam kajian ini, iaitu mengenai potensi
penyakit mental
yang tidak dirawat kepada anak-anak yang dilahirkan oleh ibu dengan tahap kesihatan yang kurang baik ketika mengandung.

Masalah kemurungan

Kemurungan merupakan satu keadaan yang melibatkan gangguan mood yang serius dan perasaan kesedihan yang berterusan. Ia boleh mempengaruhi keupayaan untuk melakukan aktiviti dan tugasan harian.

Terdapat kajian lain berkaitan kemurungan menunjukkan hampir tujuh peratus individu wanita yang hamil mengalami kemurungan. Masalah kemurungan semasa kehamilan berisiko menyebabkan kelahiran
pramatang,
 bayi lahir dengan berat yang rendah dan aibu berisiko mengalami masalah kemurungan enam kali ganda selepas bersalin.

Apakah sebenarnya kemurungan semasa hamil?

Istilah perubatan untuk keadaan ini adalah kemurungan
antepartum
. Ia berkaitan dengan gangguan mood dan perubahan kimia dalam otak. Perubahan ini adalah hasil daripada perubahan hormon yang disebabkan oleh kehamilan.

Risiko kemurungan ketika mengandung

Menurut The American Congress of Obstetricians and Gynecologists (ACOG), sejumlah 14-23 peratus individu wanita berjuang melawan beberapa simptom kemurungan semasa tempoh mengandung.

Kemurungan merupakan satu gangguan emosi yang menjejaskan 1 daripada 4 wanita sepanjang tempoh kehidupan, jadi tidak hairanlah jika keadaan ini boleh berlaku ketika kehamilan. Namun, sering kali keadaan ini tidak didiagnosis dengan betul kerana ia biasanya dianggap sebagai satu keadaan berkaitan ketidakseimbangan hormon.

Simptom kemurungan ketika kehamilan

Wanita yang kemurungan akan mengalami beberapa simptom di bawah untuk tempoh dua minggu atau lebih:

Kesedihan berterusan

Sukar untuk fokus

Kuantiti tidur yang terlalu sedikit atau terlalu banyak

Hilang minat untuk melakukan perkara yang diminati

Sering berfikir mengenai kematian, bunuh diri atau putus asa

Kegelisahan

Rasa tidak dihargai

Hilang selera makan

Punca kemurungan

Terdapat pelbagai punca yang boleh mencetuskan kemurungan sepanjang tempoh anda hamil, antaranya seperti:

Masalah perhubungan

Sejarah keluarga atau diri dengan kemurungan

Rawatan kesuburan

Isu
keguguran
 terdahulu

Perkara yang menyebabkan tekanan

Komplikasi ketika kehamilan

Pengalaman atau trauma

Rawatan untuk kemurungan

Terdapat banyak rawatan yang boleh membantu ibu hamil dengan keadaan mereka. Ini termasuklah:

Kumpulan sokongan

Terapi psiko persendirian

Perubatan

Terapi ringan

Kebanyakan ibu akan berasa gusar tentang rawatan yang menggunakan ubat semasa kehamilan mereka. Walau bagaimanapun, terdapat doktor yang akan melindungi anda dengan memberitahu manfaat dan risiko mengenainya, serta memberikan anda nasihat terbaik.

Terapi untuk kemurungan

Terapi tingkah laku kognitif – membantu melihat bagaimana tingkah laku dan cara anda berfikir memainkan peranan dalam kemurungan yang dihadapi. Ahli terapi akan membantu untuk mengubah beberapa corak yang tidak sihat.

Terapi interpersonal – memfokuskan kepada hubungan anda dengan individu lain dan bagaimana ia mempengaruhi anda. Melalui terapi ini juga, ahli terapi akan membantu menentukan dan mengubah tabiat yang tidak sihat.

Terapi penyelesaian masalah – menumpukan kepada masalah khusus yang anda hadapi dan membantu anda mencari penyelesaian.

Kesimpulan

Apa yang boleh disimpulkan adalah ibu dan bayi dalam kandungan memerlukan penjagaan yang rapi. Pemakanan yang seimbang serta gaya hidup yang sihat perlu diamalkan sepanjang tempoh kehamilan untuk menjamin kesejahteraan kedua-dua ibu dan anak.

Jika anda perlu mengambil sebarang ubat, pastikan anda kekal dengan jadual ubat anda seperti yang ditetapkan dan makan mengikut waktunya. Jangan berhenti mengambilnya tanpa keizinan daripada doktor.

Sebaiknya hindari diri daripada dibelenggu stres dan cuba untuk gembira, kerana kemurungan ketika mengandung adalah sangat tidak bagus untuk bayi dalam kandungan. Semoga anda dan kandungan melalui proses kehamilan dengan selamat!

Hello Health Group
 tidak menyediakan nasihat perubatan, diagnosis, atau rawatan.


5 Tanda Anda Ibu Bapa Toksik, Ayuh Ubah Atau Ini Kesannya Pada Anak, BAHAYA!

Ada kalanya tanpa disedari, sikap toksik ibu bapa boleh memberi kesan kepada anak-anak. Jom ketahui apakah yang dikatakan sebagai tingkah laku toksik ini.

Untuk mendapatkan lebih banyak info tentang Keibubapaan, sila dapatkannya
di sini.

Apa yang dikatakan sikap toksik ibu bapa?

Ibu bapa toksik ini adalah mereka yang lebih mementingkan keperluan diri sendiri tanpa memikirkan sama ada apa yang dilakukan itu boleh mendatangkan bahaya atau merosakkan.

Ibu bapa dengan sikap ini
 juga tidak akan meminta maaf atau mengakui apa yang dilakukan adalah salah.

Amnya, perkataan toksik yang digunakan bukanlah istilah perubatan atau konsep yang jelas.

Ia lebih kepada
gaya keibubapaan
 yang memudaratkan tanpa kasih sayang, kemesraan dan asuhan sewajarnya kepada anak.

Tingkah laku ibu bapa toksik

Ibu bapa toksik adalah istilah umum untuk mereka yang menunjukkan beberapa atau semua ciri berikut:

Mementingkan diri sendiri

Ibu bapa dengan sikap ini akan lebih mementingkan diri dan tidak mengambil peduli tentang apa yang diperlukan. Pada akhirnya persoalan utamanya adalah “Bagaimana dengan SAYA?”

Tingkah laku toksik #Penderaan fizikal & lisan

Penderaan tidak selalunya
melibatkan pukulan
 atau sesuatu yang jelas secara fizikal. Ia boleh terjadi seperti memanggil nama yang anak tidak sukai atau tidak mempedulikan anak langsung.

Mengawal anak, antara sikap toksik ibu bapa

Tidak membenarkan anak membuat keputusan sendiri dan gemar mencerobohi privasi walaupun sebagai individu dewasa.

Menyalahkan anak

Menjadikan sesuatu itu seperti kesalahan anak walaupun ia bukan kesilapan mereka seperti
masalah perkahwinan
.

Bersikap manipulatif

Gemar bermain dengan emosi dan perasaan anak dalam permainan manipulasi tersebut.

Tiada sempadan

Ibu bapa dengan sikap toksik ini juga sanggup melakukan apa sahaja agar keinginan mereka tercapai.

Baca juga:

Kesan tingkah laku toksik ibu bapa kepada anak

Membesar dengan ibu bapa toksik ini boleh menyebabkan wujudnya cabaran kepada anak. Antara keburukan sikap toksik ibu bapa kepada anak-anak adalah:

1. Gangguan kegelisahan

Membebani anak dengan perkara yang tidak sesuai mengikut usia dan lebih banyak tanggungjawab berbanding apa yang boleh dipikul meningkatkan
tahap kebimbangan dan kegelisahan mereka
.

Dalam masa yang sama, ia secara tidak langsung mengakibatkan mereka berasa tidak bersedia untuk menguruskan sesuatu tugasan.

2. Gangguan stres pasca trauma (PTSD)

Kanak-kanak yang mempunyai ibu bapa yang gemar mendera lebih berisiko untuk mengalami
gangguan tekanan selepas trauma (PTSD)
.

Apabila anak semakin berwaspada terhadap sesuatu perkara, mereka cenderung menjangkakan lebih banyak bahaya pada masa hadapan.

Kesan tingkah laku toksik ibu bapa #3. Mengkritik dan menyalahkan diri sendiri

Ibu bapa toksik yang
mengamalkan kasih sayang
 bersyarat membuatkan anak berasa tidak layak untuk dikasihi.

Anak akan kerap menyalahkan diri sendiri dalam segala perkara dan berasa tertekan untuk membuktikan keupayaan diri.

4. Peningkatan masalah kesihatan

Anak-anak yang membesar dalam persekitaran tidak sihat ini juga mempunyai risiko tinggi untuk
mengalami masalah jantung
 dan
sistem imun yang lemah
 akibat tekanan kronik dan pengalaman traumatik.

5. Tidak dapat membuat keputusan sendiri

Anak-anak juga didapati sukar untuk mengatakan ‘tidak’ kepada sesuatu perkara apabila dewasa kelak kerana mereka tidak dibenarkan untuk mengawal kehidupan sendiri.

Berhenti menjadi ibu bapa dengan tingkah laku toksik

Jika anda merasakan diri tergolong sebagai ibu bapa toksik, ada jalan keluar yang boleh dilakukan untuk menghindarinya, seperti:

1. Menjadi dewasa

Ibu bapa seharusnya berfikiran dan bersikap matang dalam perkara-perkara yang berkaitan
dengan anak-anak
.

2. Hormati pilihan anak

Biarkan anak memilih dan membuat keputusan sendiri. Tugas anda adalah untuk menyokong mereka tidak kira sama ada mereka berjaya atau gagal.

3. Normal untuk tersilap

Anak adalah manusia biasa yang tidak dapat lari daripada melakukan kesilapan. Paling penting adalah mereka mempelajari kesilapan tersebut dan memperbaiki diri.

4. Berbincang, cara terbaik atasi sikap toksik ibu bapa

Berkomunikasi secara terbuka berkaitan sebarang perlakuan tidak elok adalah cara terbaik.

5. Elakkan merasuah

Gemar menyogok anak dengan wang atau
barang permainan
 agar mereka berdiam diri atau menyimpan rahsia adalah antara sikap tingkah laku toksik ibu bapa yang harus dielakkan.

6. Peluang anak berdikari

Beri peluang untuk anak belajar memikul tanggungjawab dan berdikari mengikut kesesuaian usia mereka. Kepercayaan ini membantu membina
keyakinan diri anak
.

7. Penjagaan diri

Mengamalkan diet seimbang, bersenam dan melakukan aktiviti yang digemari dapat membuatkan anda lebih bertenaga secara fizikal dan psikologi untuk
menguruskan anak dengan lebih positif
.

8. Fahami perbezaan mengkritik dan membetulkan bantu cegah perlakuan toksik

Ibu bapa harus menjadi pembimbing dengan mengajar anak etika dan membantu dalam akademik.

Untuk menjadi ibu bapa prihatin dan melakukan perkara yang betul, anda harus bersedia untuk menilai serta memperbetulkan diri jika wujud sebarang sikap toksik dalam
hubungan dengan anak-anak
.


Ibu, Sakit Perut Anak Mungkin Petanda 5 Masalah Penghadaman Ini

Masalah usus boleh
menjejaskan pertumbuhan dan perkembangan anak
. Tetapi bagaimana untuk membezakan sama ada sakit perut biasa atau melibatkan infeksi pencernaan pada anak?

Anak yang kerap mengalami sakit perut atau kronik boleh menjadi petunjuk wujud masalah kesihatan dalam sistem pencernaan mereka.

Jom ketahui cara untuk menilai tahap keparahan kesakitan abdomen yang dialami anak.

Untuk mendapatkan lebih banyak info tentang Keibubapaan, sila dapatkannya
di sini.

Masalah usus kanak-kanak

Isu berkaitan infeksi pencernaan pada anak boleh dianggap sebagai keadaan yang sering berlaku.

Umumnya, masalah usus ini adalah berkaitan dengan kesihatan sistem gastrousus.

Gangguan ini boleh menghalang fungsi dan menjejaskan perkembangan anak.

Sama ada keadaan yang dialami anak melibatkan simptom muntah,
cirit-birit
 atau hanya sekadar keluhan, jika terdapat kebimbangan jangan berlengah untuk melakukan pemeriksaan doktor.

Ini amat penting, terutamanya keadaan anak tampak sakit, tertekan, kehilangan berat badan, demam atau kerap mengalami pergerakan usus.

Gejala infeksi

Terdapat beberapa keadaan melibatkan masalah usus ringan dan pulih dengan segera.

Antaranya:

#1. Muntah

Anak boleh muntah
 disebabkan pelbagai punca.

Antaranya seperti jangkitan virus, keracunan makanan, demam, batuk yang kerap,
makan terlalu banyak
, terlalu teruja, gugup mahupun bimbang.

Mereka juga boleh muntah kerana didasari penyakit serius seperti meningitis, apendiks dan penyumbatan usus.

Bersama keadaan ini, anak berkemungkinan akan mengalami simptom seperti cirit-birit, sakit perut atau demam.

Infeksi pencernaan pada anak #2. Sakit perut

Kesakitan pada bahagian abdomen oleh kanak-kanak boleh menjadi petunjuk pelbagai jenis masalah usus.

Ini punca rasa sakit perut yang kerap terjadi seperti:

Sembelit

Cirit-birit

Keracunan makanan

Gastroenteritis (selesema perut)

Gastritis (keradangan lapisan perut)

Makan terlalu banyak

Terdapat juga isu kesihatan lain yang boleh mengakibatkan anak mengalami sakit perut.

Keadaan ini mungkin disertai dengan kembung, kekejangan, mual dan ketidakselesaan umum.

Antara penyebab sakit perut yang jarang berlaku adalah seperti:

Alahan makanan

Sindrom rengsa usus (IBS)

Apendiks

Halangan usus

Pneumonia

Infeksi pencernaan pada anak#3. Sembelit dan cirit-birit

Banyak faktor boleh menyumbang kepada masalah sembelit pada anak.

Antaranya
memulakan latihan tandas
, diet rendah serat, pengambilan cecair sedikit, sindrom rengsa usus atau disebabkan ubat-ubatan tertentu.

Antara gejala sembelit yang boleh dialami termasuklah:

Sakit abdomen

Kekejangan perut

Pergerakan usus yang menyakitkan

Kurang membuang air besar

#4. GERD (penyakit refluks gastroesophageal)

GERD biasa berlaku pada kanak-kanak, khususnya anak kecil.

Terdapat pelbagai perkara boleh menyebabkan kandungan atau asid perut terkeluar semula ke kerongkong.

Ini termasuklah keadaan melibatkan infeksi pencernaan pada anak seperti:

Alahan makanan

Masalah dengan sfinkter esofagus bawah (LES) – otot pada bahagian bawah esofagus.

#5. Cerewet dan memilih makan

Anak yang cerewet
 dan sangat memilih dalam hal pemakanan harus menjadi satu perkara yang boleh mendatangkan kebimbangan
pada ibu bapa
.

Mengalami GERD, masalah pencernaan pada anak seperti jangkitan gastrousus dan cirit-birit boleh menyebabkan mereka lebih cerewet dalam memilih makanan.

Pemilihan makanan tertentu sahaja turut boleh menjadi petunjuk gangguan pemakanan seperti anoreksia atau bulimia.

Kedua-dua keadaan itu lebih kerap
berlaku pada remaja
 atau individu dewasa.

Tetapi jangan terkejut kerana si kecil juga berisiko mengalaminya.

Punca

Berikut antara punca paling biasa yang mengakibatkan anak mengalami kesakitan abdomen, iaitu:

Kembung punca infeksi pencernaan pada anak

Perut berangin dan kembung biasanya disebabkan oleh pengambilan makanan atau minuman oleh anak.

Selalunya keadaan
perut kembung
 ini tidak berbahaya dan akan pulih tanpa sebarang rawatan.

Namun, melakukan perubahan pada diet anak turut dapat membantu proses pemulihan.

Baca juga:

https://wp.hellodoktor.com/keibubapaan/bayi/penjagaan-bayi/perut-kembung-bahayanya-kepada-bayi/

Tindak balas alergi punca infeksi pencernaan pada anak

Alahan berlaku apabila sistem imun bertindak balas secara berlebihan terhadap bahan yang disebut sebagai alergen.

Pencetus alergen yang biasa adalah termasuk debunga, bulu binatang peliharaan dan racun lebah.

Anak anda juga boleh
mempunyai alahan terhadap makanan
 dan ubat-ubatan tertentu.

Tindak balas bagi alahan makanan biasanya boleh mencetuskan masalah dalam sistem penghadaman seperti cirit-birit, loya dan muntah.

Sindrom rengsa usus (IBS)

Adakah anak kerap mengadu sakit perut? Jika ya, ia mungkin didasari oleh IBS.

Ini kerana IBS boleh mencetuskan gejala seperti sakit perut, kembung, sembelit dan cirit-birit.

Keadaan ini dipercayai mempunyai kaitan dengan kepekaan pada usus.

Langkah pencegahan dan rawatan

Sakit perut biasanya hilang setelah anak anda:

Rehat

Mempunyai pergerakan usus

Melepaskan angin (kentut)

Pulih dari virus perut

Tidak ada rawatan khusus untuk sakit perut, tetapi anda dapat membantu melegakan gejala melibatkan masalah usus anak dengan perkara berikut:

Beri anak minum air secukupnya

Menggunakan pad pemanas untuk melegakan kekejangan dan kesakitan

Menyediakan makanan lembut pada usus seperti sup atau bubur

Mencampurkan probiotik ke dalam air untuk membantu menghentikan cirit-birit

Pemeriksaan doktor

Dalam beberapa kes, isu pencernaan pada anak boleh mengancam nyawa.

Dapatkan rawatan segera jika anak mengalami gejala seperti:

Cirit-birit berdarah atau muntah darah

Demam dan menggigil

Ketidakupayaan membuang najis

Sakit perut teruk

Loya dan muntah teruk

Perut membengkak atau buncit


Sudah Tak Sabar Nak Ada Anak? Ini Tip Untuk Hamil Dengan Cepat!

Apabila usaha untuk menimang cahaya mata sedang dilakukan, penantian bakal menjadi satu penyeksaan! Justeru, apakah tip hamil cepat? Jom baca!

Ya, kehamilan bergantung pada rezeki masing-masing, namun tahukah anda terdapat beberapa cara cepat hamil yang boleh diamalkan?

Menjaga tubuh dengan lebih baik adalah langkah pertama untuk
mengoptimumkan kesuburan wanita.

Tetapi, apa lagi yang boleh dilakukan oleh kaum Hawa untuk meningkatkan peluang kehamilan? Teruskan pembacaan!

Baca lebih lanjut tentang Persediaan Kehamilan
di sini.

Ini antara 7 tip hamil cepat!

#1 Catat kekerapan kitaran haid anda

Seseorang wanita yang ingin mendapatkan zuriat harus pantau sama ada haid berlaku secara teratur, pada hari yang sama setiap bulan.

Dengan menjejaki kitaran ini, kalian akan dapat meramalkan masa ovulasi (ketika ovari mengeluarkan sel telur yang sudah matang untuk proses persenyawaan).

Untuk pengetahuan pembaca, menurut
American Pregnancy Association,
telur wanita akan subur selama 12 hingga 24 jam setelah ia dibebaskan.

Walau bagaimanapun, ia berbeza dengan lelaki kerana sperma pula mampu bertahan dalam tubuh wanita sehingga 5 hari!

#2 Pantau ovulasi

Wanita dengan kitaran yang teratur berovulasi kira-kira 2 minggu sebelum kedatangan haid.

Malangnya, ovulasi lebih sukar diramalkan dalam kalangan wanita dengan kitaran haid tidak teratur.

Pun begitu, ia selalunya berlaku pada hari ke-12 hingga ke-16 sebelum permulaan haid berikutnya.

Terdapat beberapa kaedah yang boleh kalian guna untuk bantu menentukan hari paling subur setiap bulan, seperti:

Home ovulation-prediction kits

Mengenal pasti lendiran serviks (melekit dan berwarna seakan putih telur)

#3 Bersenggama pada waktu subur

Menurut
American Society for Reproductive Medicine,
waktu subur sering kali berlangsung selama 6 hari; 5 hari sebelum ovulasi dan pada hari ovulasi itu sendiri.

Apabila waktu subur sudah dikenal pasti, maka perlukah kalian melakukan hubungan seks setiap hari?

Kajian menunjukkan, tidak ada perbezaan yang ketara dalam kadar kehamilan antara pasangan yang melakukan hubungan seks ketika waktu subur berbanding mereka yang melakukannya setiap hari.

Jadi, melakukan hubungan intim setiap hari boleh menjadi antara tip hamil cepat!

#4 Kepentingan berat badan sihat

Untuk makluman, berat badan wanita juga berupaya
mempengaruhi kebolehan untuk hamil
; berat berlebihan atau kurang akan mengganggu kesuburan.

Menurut penyelidikan, mereka yang mempunyai berat badan berlebihan selalunya mengambil masa 2 kali lebih lama untuk hamil berbanding wanita dengan indeks jisim badan (BMI) normal.

Ini kerana jumlah lemak badan yang banyak akan menghasilkan estrogen berlebihan, lantas memberi kesan kepada ovulasi.

Bagi wanita yang kekurangan berat badan pula, mereka mungkin memerlukan tempoh masa 4 kali lebih lama untuk mengandung.

Tidak hanya terhad bagi kaum Hawa, obesiti dalam kalangan lelaki juga akan menjejaskan sistem endokrin, daya tahan dan konsentrasi sperma.

Hal-hal ini secara langsung akan mempengaruhi kemampuan pasangan untuk menimang cahaya mata.

#5 Ambil vitamin pranatal

Antara cara cepat hamil yang lain, pakar mengesyorkan wanita untuk mula mengambil
vitamin pranatal sebelum mengandung.

Pilihan lain pula adalah dengan mengambil multivitamin setiap hari, yang mengandungi sekurang-kurangnya 400 mikrogram (mcg) asid folik, sejenis vitamin B yang penting untuk cegah kecacatan otak dan tulang belakang bayi.

Centers for Disease Control and Prevention
 turut menggesa wanita untuk
mengambil 400 mcg asid folik setiap hari
, sekurang-kurangnya 1 bulan sebelum hamil, untuk membantu mencegah risiko kecacatan kelahiran.

#6 Ambil makanan yang sihat

Jika hendak diikutkan, tiada diet kehamilan yang spesifik untuk wanita mengandung.

Mengamalkan pelbagai makanan sihat, sudah dapat bantu mempersiapkan tubuh wanita untuk kehamilan dengan menyediakan simpanan nutrien penting seperti kalsium, protein dan zat besi.

Ia dimaksudkan dengan pengambilan makanan berunsurkan berbagai jenis buah-buahan dan sayur-sayuran, protein tanpa lemak, bijirin penuh, tenusu serta sumber lemak sihat.

Selain mengambil suplemen yang mengandungi asid folik, kalian juga dapat memperoleh vitamin ini daripada sayuran berdaun hijau gelap seperti brokoli, roti dan bijirin yang diperkaya, kekacang, buahan sitrus dan jus oren.

#7 Singkirkan tabiat merokok dan minum alkohol

Seperti kita sudah sedia maklum, merokok berupaya menjadi
punca kepada masalah kesuburan
, baik pada wanita mahupun lelaki.

Bahan-bahan kimia yang terkandung dalam asap rokok, seperti nikotin dan karbon monoksida berisiko mempercepat kadar kehilangan telur wanita.

Merokok juga mengakibatkan ovari ‘menua’ dan mengurangkan pembekalan telur wanita sebelum waktunya.

Dalam kajian yang diterbitkan pada tahun 2020 dalam jurnal
Reproductive Biology and Endocrinology
, para penyelidik mengaitkan penemuan saintifik antara merokok, alkohol, ketagihan dan kesuburan.

Hasilnya, mereka mendapati bahawa merokok boleh dikaitkan dengan penurunan tahap kesuburan!

Golongan wanita turut disarankan untuk mengelakkan kesan
secondhand smoke
, yang boleh mempengaruhi peluang mereka untuk hamil.

Cara cepat hamil yang lain pula, pengambilan alkohol harus dielakkan jika anda berniat untuk menimang cahaya mata.

Menurut
 The American College of Obstetricians and Gynecologists,
pengambilan alkohol sama ada secara bersederhana (1 hingga 2 minuman sehari) atau berat (lebih daripada 2 minuman sehari) akan memberi kesukaran untuk hamil.


Mencegah Glaukoma Dengan Pemakanan Sihat

Glaukoma
 merupakan satu masalah kesihatan berkaitan mata, yang berpotensi menyebabkan
kehilangan penglihatan
 atau buta. Bolehkah penyakit ini dicegah? Adakah cara atau kaedah untuk mencegah glaukoma?

Dapatkah anda mencegah glaukoma?

Sebenarnya, tiada apa yang boleh dilakukan untuk menghalang glaukoma. Walau bagaimanapun, anda  boleh melambatkan perkembangan glaukoma melalui rawatan awal.

Oleh itu, adalah sangat penting untuk anda melakukan pemeriksaan mata yang berjadual dengan doktor. Pemeriksaan mata seperti pengukuran tekanan mata, pemeriksaan perkembangan mata (
dilated eye exam)
 dan pemeriksaan visual, adalah tidak menyakitkan dan ia bertujuan untuk memeriksa jika terdapat sebarang perubahan dalam mata atau penglihatan anda.

Jika anda mempunyai glaukoma, dan ia tidak bertindak balas dengan ubat, doktor akan mencadangkan untuk melakukan pembedahan.

Nutrisi dan vitamin

Seperti anda sedia maklum, tiada sebarang perkara yang boleh dilakukan untuk mencegah glaukoma, tetapi kita boleh mengambil langkah berjaga-jaga untuk mengawal dan memperlahankan perkembangan glaukoma dengan pengambilan makanan bernutrisi serta vitamin.

 Vitamin A

Kekurangan vitamin A menjadi salah satu punca utama kebutaan di dunia. Ia penting untuk mengekalkan sel deria mata,
photoreceptor
.

Jika pengambilan vitamin A tidak mencukupi, anda berpotensi mengalami

buta malam
, mata kering atau penyakit mata yang serius, bergantung kepada tahap kekurangan vitamin A anda.

Vitamin ini hanya terdapat dalam makanan hasil dari haiwan, seperti hati, kuning telur dan produk tenusu. Tetapi, anda juga boleh mendapatkan vitamin ini dari sebatian tumbuhan antioksida, provitamin A karotena, terdapat dalam jumlah yang tinggi dalam beberapa jenis buahan dan syauran, seperti bayam, kubis daun
(kale)
 dan avokado.

Lutein, Zeaxanthin

Sebahagian daripada keluarga karotena, kumpulan sebatian bermanfaat yang disintesis tumbuhan. Kajian menunjukkan bahawa sebatian ini boleh membantu mencegah katarak serta menghalang atau memperlambatkan perkembangan
degenerasi makular
.
Antara tumbuhan yang tinggi dengan sebatian ini adalah seperti bayam dan kubis daun.

 Asid lemak omega-3

Asid lemak omega-3
 asid
eicosapentaenoic
 (EPA) dan asid
docosahexaenoic
(DHA), penting untuk kesihatan mata. DHA membantu mengekalkan fungsi mata dan kekurangnnya boleh menjejaskan penglihatan terutama kepada kanak-kanak.

Pengambilan suplemen omega-3 turut mendatangkan manfaat kepada individu yang mengalami penyakit mata kering, yang berlaku kerana mata tidak dapat menghasilkan cecair humor berair (
aqueous humor
) yang mencukupi. Ia menyebabkan masalah visual dan ketidakselesaan.

Asid lemak omega-3
 juga membantu mengurangkan risiko

retinopati diabetes
 terutama kepada pesakit diabetes. Sumber terbaik EPA dan DHA adalah minyak ikan.

 Vitamin E

Merupakan antioksidan kuat yang membantu melindungi sel-sel dalam tubuh termasuk sel-sel mata, daripada kerosakan berpunca dari radikal bebas berbahaya dan molekul tidak stabil.

Pengambilan diet seimbang yang mengandungi vitamin E secukupnya dapat mengekalkan kesihatan mata yang betul. Beberapa pilihan makanan yang kaya dengan vitamin E adalah seperti kekacang, bijian (
seed)
, ikan salmon, avokado, sayuran berdaun hijau dan minyak masak.

Riboflavin

Turut dikenali sebagai vitamin B2, bertindak sebagai antioksidan yang berpotensi mengurangkan tekanan oksidatif dalam tubuh termasuk pada mata.
Riboflavin
 juga dikatakan dapat mencegah katarak.

Beberapa contoh makanan yang mengandungi kandungan vitamin B2 yang tinggi adalah seperti oat, susu, yogurt, daging lembu dan bijirin.

Vitamin C

Seperti vitamin E, vitamin ini juga mengandungi antioksidan tinggi yang boleh melindungi mata daripada kerosakkan radikal bebas. Vitamin C juga diperlukan untuk menghasilkan kolagen, protein yang memberikan struktur kepada mata terutatamanya kornea dan
sclera
 (lapisan luaran bola mata, berwarna putih jernih).

Kajian juga menunjukkan vitamin ini dapat membantu menurunkan risiko katarak. Antara makanan yang tinggi vitamin C adalah buahan citrus dan tropikal, lada benggala, brokoli dan kubis daun.

 Thiamine

Dikenali sebagai vitamin B1, memainkan peranan dalam memastikan fungsi sel yang betul dan menukar makanan menjadi tenaga. Mungkin juga berkesan untuk mengurangkan risiko katarak. Sumber makanan tinggi thiamine ini termasuk bijirin, roti, pasta, daging dan ikan.

 Zink

Mata mengandungi zink yang tinggi. Ia merupakan sebahagian daripada enzim penting, termasuk
 superoxide dismutase
, yang  berfungsi sebagai antioksidan.

Ia juga terlibat dalam pembentukan pigmen visual di retina. Oleh sebab itu, kekurangan zink berpotensi menyebabkan buta malam. Sumber makanan semula jadi yang terdapat banyak zink adalah seperti tiram, daging, biji labu dan kekacang.

Langkah awal

Glaukoma bukan satu masalah kesihatan yang menyakitkan, jadi tidak ramai individu menyedari bahawa mereka menghidapinya, dan kerosakan pada mata serta kehilangan penglihatan
  akibat penyakit ini tidak dapat disembuhkan. Jadi yang terbaik adalah dengan mendapatkan pemeriksaan mata biasa secara berkala dan amalkan gaya hidup serta pengambilan diet pemakanan yang sihat.


Detoks Kaki Boleh Hilangkan Punca Toksin Dalam Badan, Benarkah?

Mungkin ramai daripada kita yang pernah menggunakan
detox foot pad
 atau detoks kaki untuk mengeluarkan punca toksin dalam badan.

K
ita berfikir mungkin pad detoks kaki ini
berkesan mengeluarkan racun toksin daripada tubuh melalui tapak kaki.

Kami pasti ramai yang menggunakan produk ini kerana percaya bahawa ia boleh mengeluarkan toksin daripada tubuh.

Namun, adakah produk seperti ini benar-benar berkesan untuk digunakan? Anda boleh mencari jawapan sebenarnya melalui artikel kami di bawah ini.

Untuk mendapatkan lebih banyak info berkenaan kesihatan, anda boleh klik
di sini
.

Apakah
detox foot pad
 atau detoks kaki?

Produk detoks kaki adalah sejenis produk tampalan yang dipakai pada tapak kaki dengan dakwaan untuk mengeluarkan toksin daripada tubuh.

Selain toksin, ia juga didakwa berkesan untuk menyingkirkan produk sisa tubuh yang berbahaya
dan juga logam berat ketika seseorang itu tidur.

Produk ini biasanya dipakai sebelum waktu tidur agar boleh bertindak sepanjang malam sewaktu anda lena.

Adakah detoks kaki berkesan menyingkirkan punca toksin dalam badan?

Sebenarnya, produk ini boleh dikategorikan sebagai satu produk scam. Sehingga kini, tidak terdapat sebarang bukti yang menunjukkan keberkesanan detoks kaki ini seperti yang didakwa.

Federal Trade Commision
, Amerika Syarikat juga telah mengharamkan penjualan produk detoks kaki berjenama Kinoki di Amerika Syarikat.

Ini kerana, produk tersebut mengiklankan keberkesanan produk yang tidak terbukti dan mengelirukan.

Sebelum ini, produk Kinoki mendakwa bahawa produk tersebut mampu mengeluarkan bahan berbahaya daripada tubuh seperti punca toksin dalam badan, sisa metabolik, logam berat dan juga bahan kimia berbahaya.

Selain itu, produk Kinoki turut mendakwa bahawa produk tersebut mampu melegakan simptom-simptom seperti:

Sakit kepala

Tekanan

Parasit

Keletihan

Tidak dapat tidur malam atau insomnia

Diabetes

Artritis

Tekanan darah tinggi

Selulit

Kehilangan berat badan

Tapi ada yang kata, ia berkesan sebab keluarkan sisa punca toksin dalam badan?

Apabila anda menanggalkan pad detoks kaki ini pada keesokan harinya, anda akan nampak terdapat sedikit sisa berwarna yang berada pada tapak kaki dan juga pad tersebut.

 Namun, ini bukan tanda bahawa ia berkesan seperti yang kita fikirkan.

Tahukah anda,
jika anda meletakkan air bertapis atau air mineral pada pad tersebut
, ia juga akan mengeluarkan sisa yang sama? Mengapa?

Ini kerana tapak kaki anda juga ‘bernafas’ melalui permukaan kulit sewaktu anda tidur.

Jadi, apabila sesuatu pad tersebut ditampal pada tapak kaki anda,
maka ia akan mengeluarkan peluh dan seterusnya memasuki pad yang ditampal tersebut.

Maka pad tersebut akan mengeluarkan sisa yang seperti kita lihat.
Ia disebabkan oleh perpeluhan pada tapak kaki, bukannya pengeluaran toksin seperti yang didakwa.

Mengapa kita tidak boleh percaya kepada produk detoks kaki seperti ini?

Pertama sekali, produk seperti ini tidak terbukti keberkesanannya seperti yang didakwa.

Kedua, untuk pengetahuan pembaca, tubuh badan kita mempunyai sistem semula jadinya yang tersendiri untuk mengeluarkan toksin daripada tubuh.

Sebagai contoh,
fungsi buah pinggang dan juga hati adalah untuk menyingkirkan sisa buangan dan juga toksin daripada tubuh.

Kelenjar perpeluhan juga membantu proses ini sewaktu tubuh badan kita berpeluh.

Adakah terdapat sebarang kesan sampingan jika terus memakai detoks kaki?

Setakat ini, tiada kajian yang menyatakan sebarang kesan sampingan berbahaya akibat daripada penggunaan produk detoks kaki ini.

Namun, ia mungkin boleh memberikan kesan sampingan hasil daripada kandungan produk tersebut. Kebanyakan produk detoks kaki
mengandungi kandungan cuka
 daripada kayu atau buluh.

Bahan aktif yang terdapat dalam cuka kayu ini disebut sebagai asid piroligneous.

Apabila asid ini bertemu dengan kulit kaki anda,
ia mungkin boleh menyebabkan sedikit kesan terbakar atau keradangan
. Selain itu, wap daripada cuka ini turut berpotensi menyebabkan kesan loya atau pening.

Jangan buang duit dengan alasan hilangkan punca toksin dalam badan!

Walaupun ia mungkin selamat untuk digunakan, namun mengapa anda masih laburkan duit membeli barangan yang tidak memberikan faedah kesihatan kepada anda?

Anda membeli produk sebegini dengan harga berpuluh ringgit, tetapi sebenarnya tiada sebarang manfaat kepada tubuh.

Oleh itu, anda boleh hentikan pembelian produk ini dan laburkan wang anda kepada produk kesihatan yang lebih bermanfaat seperti suplemen tertentu mengikut keperluan tubuh anda.

Detox pad ini ternyata tidak berkesan hilangkan punca toksin dalam badan. Jadilah pengguna yang bijak!


Bagaimana Membantu Rakan Anda Yang Berdepan Keganasan Rumah Tangga?

Pernahkah anda melihat sebarang lebam yang pada badan rakan anda? Adakah teman lelaki atau pasangan mereka merupakan individu yang agresif dan ganas secara fizikal? Mungkin anda sukar untuk mempercayainya, tetapi wujud kebarangkalian rakan anda menjadi mangsa penderaan yang berkaitan keganasan rumah tangga. Reaksi pertama anda mungkin tidak mahu ambil peduli, tetapi sebagai rakan, anda harus mengetahui simptomnya dan melindungi rakan anda daripada potensi bahaya pada masa hadapan.

Mengenalpasti penderaan

Apabila seseorang individu berkeinginan untuk mewujudkan kuasa dan kawalan ke atas individu lain melalui rasa takut dan ancaman, mereka akan mempunyai tingkah laku ganas atau agresif di dalam rumah. Perbuatan ini dikenali sebagai keganasan rumah tangga atau  penderaan domestik. Istilah lain termasuk, keganasan pasangan intim, kekacauan, penderaan hubungan, penderaan pasangan, atau keganasan keluarga, melibatkan keganasan fizikal, kekerasan seksual, keganasan psikologi, dan penderaan emosi.

Anda mungkin tidak pasti sama ada rakan anda mengalami ‘penderaan’. Dalam kebanyakan kes, mereka boleh menjadi takut terhadap individu yang mendera mereka atau mereka sentiasa cuba untuk memberi keselesaan kepada individu tertentu. Mereka berhenti berjumpa dengan keluarga atau rakan atau memutuskan panggilan telefon apabila pendera ada di bilik. Mereka kerap dikritik atau dimalukan oleh pendera dihadapan khalayak lain.

Mereka kerap mengaitkan pendera dengan istilah ‘cemburu’, ‘kerap marah’ atau ‘terlalu melindungi’. Jika rakan anda adalah mangsa penderaan domestik, mereka mungkin kerap mengalami rasa cemas atau tertekan, hilang keyakinan diri, atau terlalu berdiam diri, bersama beberapa kecederaan fizikal; seperti lebam, patah tulang, terseliuh, luka dan lain-lain.

Bagaimana membantu rakan anda?

Berbual apabila pendera tiada berhampiran

Anda harus memastikan bahawa perbincangan anda dengan rakan adalah sulit dan selamat. Mula bercakap dengan rakan anda secara sendirian. Ini boleh melindungi rakan dan diri anda, juga dalam masa yang sama memberikan mereka ruang untuk meluahkan masalah yang dihadapi.

Anda juga harus memilih tempat yang selamat untuk bercakap dengan mereka dan pastikan anda mempunyai masa yang cukup untuk berbincang dengan rakan anda mengenai isu tersebut. Mangsa akan secara sukarela untuk berkongsi jika mereka merasa selamat dan mempercayai anda dapat merahsiakan apa yang berlaku terhadap mereka.

Persoalan seperti, “Saya risaukan awak kerana kita tidak dapat berjumpa dengan lebih kerap” atau “Anda kelihatan tidak gembira kebelakangan ini”, merupakan idea yang baik untuk memulakan perbualan.

Mempercayai apa yang dikatakan

Dalam kebanyakan kes keganasan rumah tangga, anda biasanya mengenali mangsa dan pendera. Anda akan merasa sukar untuk membayangkan seseorang yang anda kenali boleh bertindak ganas. Tetapi, individu yang ganas mungkin mempamerkan tingkah laku berbeza dari apa yang dilalui mangsa. Jadi ia adalah penting untuk anda mempercaya apa yang dikatakan oleh rakan anda. Mereka kerap menganggap ia perkara remeh daripada memperbesarkan isu tersebut. Ini adalah kebenarannya, terutama pada wanita. Kebanyakan khalayak sukar untuk mempercayai wanita, apabila dia pertama kali mendedahkan penderaan yang berlaku, yang menyebabkan mereka ragu-ragu untuk berkongsi dengan individu lain.

Bantu, bukan mengkritik

Jangan menghakimi atau mengkritik apa yang dikatakan rakan anda. Jangan beritahu mereka yang perlu mereka lakukan tetapi sebaliknya bantu mereka mengenalpasti pilihan yang ada. Sebaiknya, jangan menyuruh mereka untuk meninggalkan pendera atau mengkritik jika mereka memilih untuk terus bersama pendera.

Walaupun, anda mungkin mereka untuk meninggalkan dan menjauhi pendera, biarkan mereka untuk membuat keputusan mengikut keselesaan mereka. Kajian menunjukkan mangsa penderaan lebih mudah diserang pada ketika perpisahan atau selepas mereka menjauhi dan meninggalkan pendera.

Beritahu mereka tentang pertubuhan yang boleh membantu

Anda patut memberitahu mereka bahawa terdapat organisasi yang boleh membantu, termasuk perkhidmatan yang dapat membantu mereka untuk melepaskan diri dari pendera sekiranya itu yang mereka mahukan. Dalam kes kecemasan, anda perlu mendapatkan bantuan profesional dan menggalakkan rakan anda untuk melakukannya demi diri mereka sendiri.

Beritahu rakan anda jika anda fikir mereka mungkin perlu mendapatkan nasihat profesional melalui anda. Anda perlu memastikan mereka bahawa anda boleh berbincang tentang situasi yang dihadapi mereka dengan organisasi profesional tanpa mendedahkan nama atau butiran diri.

Amat digalakkan untuk menegaskan bahawa mereka mempunyai hak untuk hidup bebas daripada keganasan. Jika mereka mahu pergi ke tempat yang selamat atau perlindungan, sokonglah keputusan mereka dan dapatkan bantuan polis jika rakan anda berada dalam keadaan bahaya.

Ramai yang merasakan bahawa keganasan rumah tangga adalah satu isu peribadi, yang harus diselesaikan secara senyap. Sebaliknya, penderaan domestik adalah satu jenayah yang menjejaskan masyarakat dan ia tidak boleh diterima. Jika anda mengetahui bahawa rakan anda menghadapi keadaan demikian, adalah penting untuk anda cuba memberikan sokongan dan membantu mereka dengan cara yang betul dan terbaik.


Penyakit Jantung Mengungguli Punca Kematian Sejak Tahun 2000

Daripada 56.9 juta kematian seluruh dunia pada tahun 2016, lebih separuh (54%) daripadanya disebabkan oleh 10 punca teratas. Penyakit jantung iskemik dan strok pula merupakan dua sebab kematian terbesar yang merangkumi 15.2 juta kematian pada tahun 2016. Malah, kedudukan ini kekal sebegini sejak tahun 2000.

Imej ihsan WHO

Imej ihsan WHO

Adakah penting untuk mengetahui statistik punca kematian?

Sudah tentu ia sangat penting. Mengetahui fakta ini membantu dalam merangka pelan serta tindakan yang boleh diambil bagi meningkatkan kualiti kesihatan masyarakat. Ia juga membantu menilai adakah sistem dan langkah yang telah diambil berkesan atau tidak.

Setiap negara mempunyai statistik yang berbeza disebabkan banyak faktor tertentu. Antara faktor utama ialah ekonomi. Jika dilihat pada punca kematian utama di negara berpendapatan rendah, jangkitan saluran pernafasan bawah menjadi punca utama berbanding penyakit jantung iskemik. Ia mungkin disebabkan oleh akses yang kurang terhadap penjagaan kesihatan dan kebersihan serta langkah pencegahan yang lemah.

Manakala di negara berpendapatan tinggi pula, kebanyakan sebab kematian berpunca daripada gaya hidup sedentari dan pemakanan yang kurang sihat. Oleh itu, kadar obesiti secara amnya lebih tinggi dalam kalangan negara berpendapatan tinggi.

Semua faktor ini sangat penting bagi pihak berkuasa dalam menangani masalah kesihatan yang wujud dalam masyarakat.

Mengapa penyakit jantung kekal di tangga teratas selepas hampir 20 tahun?

Cabaran kesihatan utama dunia pada hari ini ialah penyakit tidak berjangkit atau
non-communicable diseases (NCD)
. Jika kita lihat 10 atau 20 tahun yang lalu, penyakit berjangkit seperti tibi, HIV, malaria dan salmonella telah menyebabkan banyak kematian.

Dengan perkembangan teknologi perubatan, langkah pencegahan, serta strategi kawalan penyakit yang lebih berkesan, kebanyakan penyakit berjangkit berjaya ditangani dengan baik.

Walau bagaimanapun, penyakit tidak berjangkit seperti penyakit jantung, strok dan diabetes telah mengambil tempat menggantikan penyakit berjangkit tersebut. Punca utamanya ialah gaya hidup dan pemakanan yang tidak sihat. Malangnya, mengubah tabiat dan mentaliti masyarakat itu jauh lebih susah berbanding menghasilkan vaksin dan ubat-ubatan.

Meskipun teknologi perubatan semakin berkembang, NCD tidak akan dapat ditangani dengan baik tanpa menjalani gaya hidup dan pemakanan yang sihat di samping langkah-langkah pencegahan seperti ujian saringan dan rawatan awal yang efektif.


Kebakaran Hutan di Indonesia, Adakah Malaysia Terjejas?

Kebakaran hutan di Riau dikatakan telah membakar tanah gambut seluas 3,808 hektar. Kawasan ini juga dilitupi asap atau jerebu. Disebabkan keadaan ini, Indonesia mengerahkan ribuan anggota keselamatan memadam, kebakaran hutan selepas pengisytiharan darurat di enam wilayah di kepulauan Sumatera dan wilayah Kalimantan di Borneo.

Berdasarkan laporan BH Online, jurucakap Agensi Mitigasi Bencana Nasional, Agus Wibowo berkata, jumlah titik panas yang meningkat dengan 124 daripadanya disifatkan cukup kuat boleh menyebabkan kebakaran di seluruh negara.

Katanya, kerajaan telah mengisytiharkan darurat di wilayah Riau, Sumatera Selatan, Kalimantan Barat, Jambi, Kalimantan Selatan dan Kalimantan Tengah yang mempunyai tanah gambut mudah terbakar.

Justeru, pihak berkuasa mengerahkan seramai 5,679 anggota tambahan ke lima wilayah dengan membabitkan kerjasama antara tentera, polis dan agensi mitigasi. Selain itu,  turut dikerahkan ialah pesawat yang mampu melakukan operasi bom air. Di Riau, pihak berkuasa bencana menyediakan 17 helikopter dan 10 lagi dibantu syarikat swasta, tentera dan kementerian perhutanan. Dan pihak berkuasa tempatan juga telah mengagihkan topeng muka kepada penduduk.

Menurut laporan
newsflare
, kebakaran biasanya disebabkan oleh percubaan membersihkan tanah untuk pertanian, kadang kala untuk perladangan kelapa sawit. Tetapi dengan tanah di bawahnya selalunya terdiri daripada gambut, yang mana apabila terbakar ia menjadi tidak terkawal selama berbulan-bulan.

Kebakaran Riau: Adakah Malaysia Terjejas?

Menerusi temubual di talian Astro Awani, Timbalan Ketua Pengarah (Operasi) Jabatan Meteorologi (MET) Malaysia, Muhammad Helmi Abdullah berkata,sebenarnya jerebu atau kebakaran hutan yang berlaku di Indonesia khususnya Sumatera memberi kesan kepada negara. Jika diperhatikan cuaca di beberapa kawasan terutama di Lembah Kelang, Negeri sembilan, Pulau Pinang dan Butterworth.

Katanya, ketampakan (had penglihatan) menurun disebabkan oleh faktor jerebu itu. Walaupun tidak dinafikan ada juga jerebu di negara berlaku disebabkan oleh kebakaran dan titik panas di negara kita. Tetapi berdasarkan ramalan MET, pergerakan asap atau jerebu itu, ianya berasal dari Sumatera, khususnya mempengaruhi kawasan yang disebutkan tadi.

Menurutnya lagi, memandangkan sekarang masih mengalami tiupan angin barat daya, tiupan angin itu meningkat kelajuannya sedikit sehingga beberapa hari akan datang, pihaknya menjangkakan keadaan jerebu akan berterusan sehingga tujuh hari kehadapan. Cuaca agak kering dan stabil menyebabkan keadaan berterusan. Jadi, itu adalah penilaian dan ramalan dari MET Malaysia berdasarkan situasi semasa.

Tip Menghadapi Jerebu

Pencemaran udara boleh menyebabkan kesan buruk kepada kesihatan manusia. Pertubuhan Kesihatan Sedunia (WHO) telah menamakan pencemaran udara sebagai risiko kesihatan alam sekitar terbesar di dunia. Terdapat 3 langkah pencegahan utama iaitu dengan mendidik diri sendiri tentang masalah jerebu, ubah aktiviti harian anda untuk mengelakkan kesan lebih buruk dan amalkan diet sihat supaya badan anda dapat membaiki diri setelah terdedah kepada kesan jerebu. Oleh itu, amalkan tip berikut untuk menangani masalah jerebu:

Ketahui keadaan jerebu semasa

Semak indeks pencemaran udara yang dilaporkan daripada masa ke masa untuk mengetahui tahap pencemaran udara di kawasan anda. Layari laman web
APIMS
 (Air Pollutant Index of Malaysia) untuk mengetahui indeks pencemaran udara (IPU) semasa. Baca berita dan ambil tahu sebarang kemerosotan dalam kualiti udara agar anda dapat bersiap sedia.

Lindungi diri anda daripada pencemaran

Sekiranya anda mendapati
indeks IPU
 berada dalam julat berbahaya (300 ke atas), elakkan keluar daripada rumah. Berada di luar boleh meningkatkan risiko penyakit paru-paru, serangan jantung, asma dan masalah kesihatan lain.

Semasa berada di luar rumah, pakai topeng muka untuk mengurangkan penyerapan bahan tercemar dalam udara. Kurangkan aktiviti luar dan gunakan laluan yang jauh daripada kawasan padat kerana kualiti udara lebih rendah di jalan raya yang sesak berbanding kawasan kediaman yang tenang. Anda juga patut elakkan merokok atau pergi ke kawasan merokok.

Semasa berada di dalam rumah, pasang penapis udara, tutup pintu dan tingkap serta bersihkan rumah menggunakan vakum dan kain basah untuk mengelakkan sebarang habuk dan bawaan jerebu yang membahayakan kesihatan. Anda juga digalakkan untuk membasuh tangan dan mandi dengan kerap. Selain itu, anda boleh meletakkan tumbuhan dalam rumah untuk membantu pengudaraan.

Diet sihat untuk melindungi diri

Ubah gaya pemakanan anda untuk membantu paru-paru bertahan daripada kesan-kesan pencemaran udara. Beberapa kajian mendapati sesetengah makanan kaya vitamin boleh membantu badan anda menjadi lebih berdaya tahan. Tingkatkan pengambilan makanan yang kaya dengan Vitamin A dan beta-karoten. Nutrisi ini membantu pembentukan dan penyelenggaraan membran mukus yang melapisi saluran pernafasan dan pencernaan, menjadikannya lebih tahan terhadap jangkitan. Sumber yang baik termasuklah marjerin, mentega, ubi keledek, lobak merah dan hati.

Makan makanan kaya Vitamin C. Vitamin ini membantu membentuk bahan penyambung dan menguatkan saluran darah, membantu anda sembuh lebih cepat. Sumber yang baik termasuklah oren, mangga, brokoli dan betik.

Banyakkan Vitamin E dalam diet anda. Nutrisi ini melindungi daripada kerosakan sel, meningkatkan bekalan oksigen ke sel dan dengan itu, menguatkan sistem imun. Selenium daripada telur, bawang, dan ikan pula dikatakan dapat melindungi paru-paru dan hati anda daripada radikal bebas.

Oleh itu, untuk mendapatkan nutrisi yang diperlukan untuk membantu tubuh menghadapi jerebu yang melanda, perbanyakkan buah-buahan dan sayuran dalam diet dan minum air dengan banyak untuk membantu badan menyingkirkan bahan tercemar yang diserap tubuh anda.

Baca juga:

Menghadapi Jerebu: Apakah Topeng Muka yang Sesuai?

Kesan Jerebu kepada Kesihatan

Jerebu: Peka Bacaan Indeks Pencemaran Udara


3 Langkah Penting Penjagaan Kulit Berminyak

Minyak pada kulit adalah sangat penting dalam melindungi kulit anda dari persekitaran serta menghidratkan kulit. Walau bagaimanapun, terlalu banyak minyak membuat anda berasa tidak yakin. Ikuti 3 langkah penting yang boleh membantu anda menangani semua masalah kulit berminyak.

Memahami jenis kulit anda

Menurut nasihat pakar-pakar, langkah pertama adalah perbetulkan penjagaan kulit adalah untuk mengetahui jenis kulit anda. Setiap jenis kulit mempunyai keperluan khusus anda perlu menyedarinya. Anda boleh menentukan jenis kulit dengan melihat tekstur kulit anda dan perkumuhan minyak.

Kulit kering adalah berkelupas, bersisik, atau kasar dan kurang anjal.

Kulit berminyak adalah berkilat, berminyak, dan mungkin mempunyai liang pori besar, bintik hitam, jerawat dan kecacatan lain.

Kombinasi kulit kering di beberapa tempat (pipi) dan berminyak di lainnya (dahi, hidung, dan dagu).

Kulit sensitif boleh menyengat, membakar, atau gatal selepas anda menggunakan beberapa solek atau produk lain.

Kulit normal adalah seimbang, jelas, dan tidak sensitif.

Penjagaan kulit rutin mesti dipilih berdasarkan kepada jenis kulit anda.

Memilih produk yang betul

Pembersih

Anda perlu membasuh muka dengan pembersih yang lembut pada pagi dan petang. Ketika membasuh, cuba untuk tidak terlalu kasar dengan kulit anda. Bukannya bersungguh-sungguh menggosok kulit anda, dengan menggunakan hujung jari anda perlahan-lahan bergerak pencuci sekitar wajah anda. Jika anda mempunyai masa, pengewapan muka boleh membuka liang pori anda dan membolehkan pembersihan lebih mendalam ke dalam kulit. Jika tidak, gunakan air suam untuk mencuci muka anda.

Kesilapan biasa adalah kebanyakan orang cenderung untuk menggunakan sabun mandi untuk mencuci muka. Sabun adalah terlalu kasar dan kering untuk kulit anda kerana ia mempunyai tahap pH yang rendah yang akan merengsakan kulit anda. Anda perlu menggunakan pembersih yang lembut dan cuci perlahan-lahan.

Dengan banyak produk di pasaran, ianda boleh mencari satu yang sesuai dengan kulit anda. Mencari penjagaan kulit yang betul adalah satu proses percubaan dan kesilapan yang panjang. Sekiranya anda mendapati kulit anda kering atau berminyak, memilih pembersih yang berbeza. Ingat untuk tepuk kulit anda selepas basuh, jangan gosok kulit anda ke bawah.

Pelembap

Ia adalah satu fakta bahawa semua kulit perlu lembap tidak kira bagaimana berminyak kulit anda. Ramai orang percaya bahawa mereka terlalu muda atau kulit mereka terlalu berminyak untuk memerlukan pelembap, tetapi ia adalah salah sama sekali. Pelembap adalah produk kegunaan harian yang penting untuk kulit anda.

Masa terbaik untuk menyapu pelembap adalah selepas mencuci muka anda. Pada masa itu liang pori anda masih dibuka, sekali gus pelembap akan meresap jauh ke dalam kulit anda. Sapuan ketika kulit masih dalam lembap selepas membilas juga berkesan untuk mengelak kelembapan. Jika kulit anda berminyak, pelembap berasaskan air atau pelembap bebas minyak tidak akan menyekat liang boleh digunakan oleh orang yang mempunyai jerawat atau kulit berminyak.

Melindungi kulit daripada kerosakan matahari

Kini, banyak penjagaan kulit dan solekan juga mengandungi pelindung matahari di dalamnya. Walau bagaimanapun, untuk iklim panas yang terik, jumlah pelindung matahari mungkin tidak mencukupi. Menggunakan pelindung matahair yang berasingan adalah lebih baik.
Perlindungan matahari adalah sangat penting untuk mencegah penyakit kulit seperti kanser kulit. Cari pelindung matahari yang berfungsi terhadap kedua-dua sinaran UVA dan UVB dengan SPF sekurang-kurangnya 30. Anda juga boleh mengambil beberapa langkah lanjut dengan memakai pakaian perlindungan UV dan mengelakkan cahaya matahari langsung dari 10 pagi hingga 4 petang.

Toner dan pengelupasan

Pengelupasan berfungsi untuk membuang sel-sel kulit mati, manakala toner berfungsi untuk meneutralkan tahap pH anda. Ingat untuk tidak menggunakan pengelupasan terlalu kerap kerana ia boleh memusnahkan lapisan perlindungan kulit dan menjadikannya lemah. Daripada pendapat pakar,
sangat disyorkan untuk mengelakkan penggunaan produk ini dalam regimen penjagaan kulit yang sihat.

Solekan

Jika anda perlu memakai alat solek, memilih produk yang dan dilabelkan berasaskan minyak “non-acnegenic” atau “non-comedogenic”. Ini adalah kurang kemungkinan menyebabkan liang tersumbat dan jerawat di muka anda. Adalah penting untuk memastikan bahawa anda mengganti produk anda selepas tarikh tamat tempohnya.

Ubah tabiat anda

Untuk mengekalkan kulit yang sihat, jauhkan diri daripada tabiat yang boleh menyebabkan jerawat, kemerahan, dan parut. Cuba untuk tidak memicit kulit – terutamanya jerawat anda – atau anda mempunyai parut kekal.
Pastikan penyembur rambut dan gel jauh dari wajah anda kerana ia boleh menghalang liang pori. Memakai pakaian atau aksesori yang ketat boleh menghalang liang  anda, terutamanya jika bahannya tidak membolehkan kulit anda bernafas.

Pastikan kulit anda sihat dengan pemakanan yang betul.
Makan banyak sayur-sayuran, produk organik, bijirin, dan produk susu rendah lemak boleh mengurangkan jerawat. Jika anda seorang yang sukakan daging, pilih protein seperti ayam, ikan, daging tanpa lemak, kacang dan telur.
Elakkan makanan yang tinggi kolesterol, lemak trans, lemak tepu, garam, dan gula.

Merokok dan minum minuman alkohol juga boleh menjadikan kulit anda lebih terdedah kepada lingkaran hitam, garis-garis halus dan kulit kusam. Stres juga merupakan faktor yang relevan yang membahayakan kulit anda. Cuba dapatkan rehat yang secukupnya dan mengawal tekanan dengan bersenam atau pergi bercuti sekali-sekala.

Cuba yang terbaik untuk mengikuti tips ini bagi mengekalkan anda kelihatan sihat,
walaupun anda mempunyai kulit berminyak atau jerawat. Kulit berminyak dan berminyak tidak sepatutnya menjadi masalah besar jika anda membina rutin penjagaan kulit yang betul.


Ingin Tahu Makanan untuk Tingkat Kesuburan?

Makan makanan kesuburan bagi mempersiapkan diri untuk kehamilan adalah salah satu perubahan yang boleh anda lakukan untuk segera hamil. Jika anda tidak mengalami masalah kesuburan, saranan di bawah boleh membantu memudahkan anda untuk hamil, mengurangkan komplikasi kehamilan dan meningkatkan kesihatan bayi anda.

Berat badan yang sihat

Masalah kurang atau lebih berat badan boleh menjejaskan hormon dan ovulasi anda. Bukan hanya wanita sahaja, malahan lelaki juga perlu mengambil tahu akan berat badan mereka kerana berat badan berlebihan juga dikaitkan dengan ketahanan
 insulin. Lelaki dengan berat badan berlebihan boleh mengurangkan tahap testosteron dan penghasilan sperma.

Pilih karbohidrat yang betul

Bagi meningkatkan kesuburan, adalah penting untuk anda memasukkan karbohidrat berkualiti tinggi dalam diet harian anda. Makanan seperti gandum penuh, sayur kacang dan kekacang, serta buah-buahan dan sayur-sayuran boleh mengukuhkan gula darah dan insulin. Pilihan-pilihan makanan ini adalah lebih baik untuk kesuburan berbanding makanan seperti roti putih, pasta atau nasi, soda, jus buah dan gula-gula. Buah-buahan dan sayur-sayuran bukan sahaja mengandungi bilangan vitamin dan mineral yang baik, bahkan juga makanan ini mengandungi antioksidan, yang berfungsi melawan radikal bebas.

Golongan wanita yang mengalami sindrom polisistik ovari (PCOS), iaitu suatu gangguan yang menyebabkan ketidaksuburan, menunjukkan peningkatan kadar kesuburan apabila mengambil rawatan dengan ubat peka-insulin. Bagi mengekalkan kestabilan gula darah, anda juga perlu makan lebih serat, vitamin, mineral dan protein.

Pilih protein tumbuhan

Kajian menunjukkan bahawa dengan menggantikan protein haiwan kepada protein tumbuhan boleh mengurangkan risiko ketidaksuburan sehingga 50%. Bagi meningkatkan kesuburan, anda perlu mengambil separuh daripada protein yang datang daripada kacang dan mentega kacang, sayur kacang dan kekacang, edemame, tauhu dan telur.

Elakkan susu skim/krim

Susu yang mengandungi hormon lemak-larut adalah amat penting dalam mempengaruhi kesuburan. Hormon-hormon ini hilang semasa proses membuang krim. Maka, susu penuh adalah lebih baik kerana mengandungi campuran hormon, yang boleh meningkatkan kesuburan dalam kalangan wanita yang minum susu ini, berbanding mereka yang minum susu skim atau krim.

Ambil multivitamin

Konsepsi memerlukan asid folik dan zat besi tambahan. Asid folik adalah penting semasa awal tempoh pranatal untuk mencegah kecacatan tiub neural. Pendarahan yang berlaku setiap bulan akan mengurangkan zat besi dalam tubuh. Terlalu sedikit zat besi pada permulaan kehamilan meletakkan anda pada risiko keadaan yang menyebabkan sel darah anda menurun pada bawah paras normal, sekali gus melemahkan tenaga anda. Pengambilan vitamin pranatal dikaitkan dengan peningkatan kesuburan dalam kalangan wanita. Dan, suplemen multivitamin/ mineral harian boleh meningkatkan bilangan sperma dalam kalangan lelaki.

Wanita yang merancang untuk hamil perlu mengambil vitamin pranatal yang mengandungi zat besi bukan heme (dalam sumber tumbuhan) kerana ia membantu kesuburan berbanding dengan zat besi heme. Sementara itu, lelaki yang ingin meningkatkan kesuburan perlu mematuhi pengambilan suplemen mutivitamin/ mineral yang ditetapkan.

Mencegah listeria

Listeria ialah bakteria berbahaya yang terdapat dalam daging yang siap untuk dimakan, keju lembut, dan produk tenusu yang tidak dipasteur. Wanita hamil adalah 20 kali lebih tinggi risiko untuk jatuh sakit berbanding orang dewasa lain jika makan makanan yang ada listeria. Wanita yang sedang merancang untuk hamil juga perlu berhati-hati kerana bakteria listeria boleh menyebabkan bayi mati dalam kandungan semasa awal trimester pertama.


Apa Itu Gangguan Afektif Bermusim?

Gangguan afektif bermusim atau
Seasonal Affective Disorder
 atau singkatannya, SAD, adalah sejenis kemurungan yang berkaitan dengan perubahan bermusim – berlaku dan berakhir pada tempoh yang sama setiap tahun.

Kebiasaannya simptom ini bermula pada musim luruh dan berteruskan hingga musim sejuk; cahaya matahari semakin kurang, waktu siang semakin pendek, seperti ‘menarik’ sejumlah tenaga anda dan membuatkan emosi anda terganggu. Ia jarang berlaku, namun, terdapat juga kes, SAD terjadi pada musim bunga atau awal musim panas.

Apakah simptom SAD?

Secara umum terdapat dua jenis SAD: musim sejuk dan musim panas. SAD yang mula berlaku antara bulan Oktober atau November dan berakhir antara bulan Mac atau April ini memberikan kesan yang berbeza pada setiap individu.

Individu yang berdepan dengan masalah kemurungan ini, berkemungkinan akan berasa letih, lembap, dan tidak bersemangat sepanjang hari. Ada masanya ia boleh berlangsung selama berminggu-minggu. Kesukaran untuk tidur, menumpukan perhatian, atau melakukan sebarang aktiviti kegemaran, mungkin antara simptom umum yang dihadapi.

Antara simptom lain yang mungkin terjadi adalah:

Kemurungan, pesimisme tentang masa depan

Mudah putus asa, pergolakan dalam diri

kegelisahan

Sukar untuk menikmati kehidupan seharian

Kehilangan tenaga, kelesuan

Keinginan untuk tidur yang berlebihan dan sukar untuk bangun pagi

Kesukaran melakukan tugasan harian

Peningkatan selera makan, kenaikan berat badan

Keinginan makanan berkarbohidrat

Lebih gemar bersendirian, hindari aktiviti sosial

Mudah marah, emosi mudah terganggu dan menangis

Tiada keinginan seksual atau

Terfikir, bekeinginan, atau cuba untuk membunuh diri

Bagi kanak-kanak dan remaja, simptom yang dihadapi mungkin termasuk:

Rasa letih dan mudah marah

Cepat tantrum

Alami kesukaran menumpukan perhatian

Keletihan secara fizikal

Berkeinginan untuk makan makanan ringan

Punca yang menyebabkan SAD

Doktor berpendapat masalah kemurungan ini berlaku kerana kekurangan cahaya matahari pada tempoh-tempoh tertentu dalam setahun yang mencetuskan tubuh anda untuk mengubah cara ia menghasilkan dan menggunakan bahan kimia utama dalam otak.

Jam biologi.
 Tahap penurunan cahaya matahari boleh mengganggu sistem biologi dalaman tubuh anda yang menyebabkan masalah kemurungan.

Tahap serotonin
. Penurunan serotonin, kimia otak (neurotransmiter) yang menjejaskan emosi dan mencetuskan kemurungan.

Tahap melatonin.
 Perubahan musim boleh mengganggu keseimbangan tahap melatonin tubuh, yang memainkan peranan penting dalam pola tidur dan emosi.

Siapakah yang berisiko mendapat SAD?

Gangguan kemurungan ini 4 kali lebih berisiko untuk dihidapi oleh individu wanita berbanding lelaki, dan kerap berlaku kepada individu dewasa berbanding individu dewasa yang lebih berusia.

Faktor yang meningkatkan lagi risiko SAD adalah:

Sejarah keluarga. Mereka yang mempunyai sejarah keluarga atau peribadi yang pernah alami masalah kemurungan adalah lebih cenderung untuk mendapat SAD.

Gangguan bipolar.
Mempunyai masalah kemurungan utama boleh menyebabkan gangguan SAD semakin teruk.

Kedudukan jauh dari khatulistiwa.
Individu yang berisiko untuk berdepan masalah SAD ini adalah mereka yang jauh dari khatulistiwa, iaitu mereka yang tinggal jauh di utara atau selatan khatulistiwa. Ini mungkin disebabkan oleh penurunan cahaya matahari semasa musim sejuk dan hari yang lebih lama semasa musim panas.

Diagnosis SAD

SAD sukar untuk didiagnos oleh doktor atau profesional kesihatan mental kerana jenis kemurungan atau keadaan kesihatan mental yang lain boleh menyebabkan simptom yang sama.

Beberapa penilaian menyeluruh yang biasa dijalankan adalah seperti:

Ujian fizikal.
Doktor akan melakukan ujian fizikal dan bertanya soalan mendalam mengenai kesihatan anda. Dalam sesetengah kes, kemurungan boleh berlaku berkaitan dengan masalah kesihatan fizikal yang dihadapi.

Ujian makmal.
Antara ujian yang boleh dilakukan adalah seperti ujian darah yang dikenali sebagai jumlah darah lengkap
(complete blood count, CBC)
 atau menguji tiroid untuk memastikan ia berfungsi dengan baik.

Penilaian psikologi.
Doktor atau profesional kesihatan mental boleh bertanyakan mengenai simptom, perasaan, fikiran, dan corak tingkah laku individu untuk memeriksa tanda-tanda kemurungan.

Bagaimana SAD dirawat?

Rawatan untuk gangguan afektif bermusim merangkumi terapi ringan, ubatan dan psikoterapi. Jika anda mempunyai gangguan bipolar, maklumkan kepada doktor – ini penting untuk mengetahui apabila menetapkan terapi cahaya atau antidepresan. Kedua-dua rawatan itu boleh mencetuskan episod manik (gangguan mental).

Terapi cahaya

Menggunakan lampu khas yang berfungsi membantu menggantikan matahari yang ‘hilang’ ketika musim sejuk. Ia memberikan hampir 20 kali ganda cahaya berbanding cahaya lampu biasa dan cahaya dari skrin yang boleh merosakkan kulit.

Ubatan

Sesetengah masalah kemurungan dapat dirawat dengan ubatan antidepresen, terutama jika simptom yang dihadapi adalah teruk. Doktor akan mengesyorkan rawatan dengan antidepresen sebelum simptom bermula pada setiap tahun.

Psikoterapi

Turut dirujuk sebagai terapi bicara, berbual. Ia adalah untuk membantu mengenal pasti corak pemikiran negatif yang membuatkan timbulnya rasa rendah diri atau hilang semangat. Salah satu pendekatan adalah dengan terapi tingkah laku kognitif, yang akan membantu menukar pemikiran dan tingkah laku negatif yang membuatkan seseorang individu merasa teruk. Ia membantu mengalihkan perhatian dan fokus serta membantu mengatasi tekanan.

Kekalkan gaya hidup sihat

Walaupun perubahan musim mungkin menyebabkan aktiviti dan tugasan harian terganggu, sebaiknya cuma untuk kekalkan gaya hidup yang sihat dan ceria. Elakkan diri untuk berada dalam suasana suram, bersiar-siar apabila mempunyai masa terluang, dan lakukan senaman secara teratur.


Awas! Jika Kulit Berubah Seperti Ini, Anda Mungkin Ada Kencing Manis!

Pernah tak anda terlihat gejala kencing manis iaitu warna gelap pada permukaan kulit di bahagian leher, ketiak dan beberapa lokasi lain pada
mereka yang menghidap kencing manis
 atau penyakit diabetes?

 Jika anda tertanya-tanya, itu bukan daki tau. Tak kiralah jika anda sental dengan sabun mana pun, ia tidak akan hilang.

Keadaan kulit tersebut dikenali sebagai akantosis nigrikans. Ia kebiasaannya merupakan pengisyaratan badan bahawasanya anda mungkin mengalami keadaan kesihatan yang serius seperti gejala kencing manis.

Untuk mendapatkan lebih banyak info tentang Kencing Manis, sila dapatkannya
di sini.

Gejala kencing manis & masalah kulit akantosis nigrikans

Akantosis nigrikans merupakan masalah hiperpempigmenan (kulit menjadi gelap disebabkan oleh pengumpulan lebihan melanin) yang kerap kali terjadi pada bahagian badan seperti:

Ketiak

Kelangkang

Leher

Siku

Lutut

Buku tangan

Bibir

Tapak tangan

Tapak kaki

Ia sering dikaitkan dengan penyakit diabetes. Walau bagaimanapun, jika anda mengalami keadaan ini, tidak semestinya anda mempunyai masalah kencing manis.

Terdapat punca lain yang boleh
memberikan manifestasi kulit yang sebegini rupa
. Rawatan terhadap punca tersebut akan mengembalikan warna kulit pada bahagian yang tersenarai kembali pulih kepada warna kulit asal.

Selain daripada penyakit diabetes, faktor risiko lain seperti individu yang mengalami masalah berat badan berlebihan dan mereka yang mempunyai keadaan prediabetes turut menyumbang kepada terjadinya permasalahan ini.

Menurut Akademi Dermatologi Amerika, individu yang berasal daripada keturunan Afrika, Carribean dan Hispanik berisiko tinggi untuk mendapat akantosis nigricans apabila
jisim berat badan mereka (BMI) melebihi paras normal
.

Ia mempunyai pola distribusi yang sama mengikut jantina. Perlu juga diingatkan bahawa kanak-kanak yang mengalami permasalahan kulit ini mempunyai risiko yang tinggi untuk mendapat masalah kencing manis apabila mereka dewasa kelak.

Ini bermakna, selain daripada menjadi gejala kencing manis, ia juga boleh dijadikan indikator kepada risiko untuk mendapat penyakit kronik kelak. Maka rawatan pencegahan berkaitan dengan penyakit tertentu seperti perubahan gaya hidup perlu dimulakan pada peringkat awal.

Insulin tinggi punca akantosis nigrikan?

Tidak hairanlah mengapa ramai dalam kalangan individu yang sering beranggapan akantosis nigrikan ini berlaku spesifik sebagai gejala kencing manis.

Ini berikutan tompokan hitam kulit tersebut merupakan kesan daripada sel kulit epidermal yang tumbuh secara laju disebabkan oleh
paras insulin yang tinggi dalam darah
.

Bila lagi paras insulin tinggi di dalam darah? Punca yang paling lazim adalah kencing manis jenis 2. Proses patologikal yang berlaku bagi mereka yang menghidap penyakit diabetes jenis 2 menyebabkan paras insulin tinggi di dalam darah.

Insulin merupakan hormon yang dirembeskan oleh sel beta pankreas bertujuan untuk membuka laluan masuk untuk glukosa ke dalam sel. Laluan tersebut dikunci oleh reseptor insulin yang terletak pada permukaan sel.
Glukosa perlu dibantu oleh insulin untuk masuk ke dalam sel
 melalui ikatan di antara insulin dan reseptor insulin.

Dalam individu yang sihat, permukaan sel mereka akan mempunyai jumlah reseptor insulin yang mencukupi. Tetapi, buat mereka yang menghidap gejala kencing manis jenis 2, jumlah reseptor tersebut berkurangan menyebabkan paras glukosa di dalam darah tinggi kerana ia tidak boleh masuk ke dalam sel dan paras insulin tinggi kerana tidak banyak pengikatan dengan reseptor insulin berlaku.

Keadaan ini dipanggil sebagai kerintangan insulin. Selain daripada membuka laluan untuk glukosa masuk ke dalam sel, insulin juga boleh merangsang pertumbuhan sel kulit pada kadar yang sangat cepat. Ini akan
menyebabkan kulit anda menjadi gelap
 memandangkan sel baru tersebut mempunyai banyak molekul melanin.

Model ini menguatkan kencing manis sebagai punca kepada terjadinya masalah akantosis nigrikan. Ia merupakan satu faktor ramalan yang kuat untuk tahu berkenaan dengan kebarangkalian seseorang individu itu untuk mendapat kencing manis kelak.

Jika bukan gejala kencing manis?

Percaya ataupun tidak, bukan semua individu yang mempunyai masalah kulit akantosis nigrikan menghidap kencing manis. Ada dalam kalangan mereka yang mengalami permasalahan ini berikutan daripada kesan sampingan ubat seperti
pil cegah kehamilan, ubat tiroid dan suplemen bina badan
.

Persamaan kesan ubat tersebut dengan penyakit diabetes adalah ia juga akan menyebabkan perubahan pada paras insulin di dalam darah. Jika individu yang menggunakan ubat tersebut berhenti mengambilnya, akantosis nigrikan akan hilang.

Keadaan kesihatan lain seperti penyakit Addison, sindrom ovari polisistik dan hipotirodisme juga boleh menjadi punca kepada berlakunya masalah kulit ini. Paling jarang berlaku adalah apabila akantosis nigrikan merupakan
manifestasi kanser seperti kanser perut dan limfoma
.

Diagnosis dan rawatan terhadap gejala kencing manis

Bukannya sukar pun untuk kita mengenal rupa akantosis nigrikan melalui penglihatan mata kasar. Persoalan yang akan menarik minat doktor adalah berkenaan dengan
paras gula di dalam darah anda
. Jika ia tinggi, maka anda akan didiagnosis dengan penyakit kencing manis.

Bagi mereka yang tidak didiagnosis dengan masalah kronik tersebut, penting untuk anda memberitahu doktor berkenaan dengan ubat-ubatan, suplemen atau penyakit kronik yang anda hidapi bagi memudahkan doktor untuk mencapai sesuatu diagnosis.

Jika anda mempunyai akantosis nigrikan, ketahuilah bahawa ia cuma simptom kepada sesuatu penyakit atau kesan sampingan kepada sesuatu rawatan. Ia bukan penyakit maka cara untuk menghilangkannya adalah dengan merawat penyakit sedia ada
agar jumlah insulin di dalam darah menurun
.

Jika anda mempunyai masalah berat badan berlebihan, tukar gaya hidup anda kepada yang lebih aktif. Bagi sesetengah individu, ubat-ubatan akan dipreskripsikan supaya jumlah gula di dalam darah mereka terkawal.

Kebanyakan rawatan seperti sabun antibakteria, terapi laser dan pencerah kulit hanya mampu untuk menutupi keburukan rupa akantosis nigrikan tersebut. Ia tidak akan hilang melainkan punca kepada terbentuknya tompokan masalah kulit tersebut telah dirawat

Konklusi

Jika anda mempunyai masalahan kulit tersebut atau menyangka ia gejala kencing manis, sila berjumpa dengan doktor untuk pemeriksaan kesihatan dan rawatan lanjut. Akantosis nigrikan hanya boleh dirawat jika punca kepada masalah kulit itu dirawat. Amalkan gaya hidup sihat,
 pantau paras gula dalam darah dan lakukan aktiviti senaman secara kerap
.

Jika anda bergelut dengan masalah berat badan berlebihan, minta rujukan kepada pakar pemakanan. Penurunan berat badan bukan sahaja akan dikaitkan dengan penurunan risiko untuk anda mendapat kencing manis malah penyakit kronik yang lain seperti hipertensi, masalah jantung dan strok.


Perlukah Vitamin Tambahan Diberikan kepada Bayi?

Bayi anda memerlukan vitamin yang secukupnya untuk tumbesaran yang sempurna. Mereka tidak akan mendapat vitamin yang secukupnya hanya melalui pemakanan sahaja. Pakar pediatrik mengesyorkan bayi yang berumur 6 bulan sehingga 5 tahun diberi suplemen yang mengandungi vitamin A, C dan D setiap hari.

Di manakah suplemen ini boleh diperoleh?

Suplemen-suplemen ini boleh diperolehi di farmasi ataupun pusat-pusat kesihatan yang telah diiktiraf. Namun harus diingatkan supaya anda berunding terlebih dahulu dengan pakar pediatrik sebelum memberi anak anda apa-apa suplemen bagi mengelakkan kesan sampingan yang tidak diingini.

Sesetengah produk mempunyai kandungan yang lain selain daripada vitamin. Oleh itu anda perlu lebih berhati-hati dan berhubung dengan pakar sebelum membeli. Selain itu juga, jangan beri anak anda dua suplemen sekaligus kerana boleh mendatangkan bahaya. Sebaliknya beri satu jenis vitamin sahaja kepada anak anda pada satu masa.

Vitamin-vitamin yang perlu diambil oleh bayi anda juga mempunyai kategori dan khasiatnya yang tersendiri. Berikut merupakan vitamin-vitamin yang diperlukan bagi menjamin tumbesaran bayi yang sempurna.

Vitamin A

Vitamin A penting untuk bayi yang sedang membesar dan kanak-kanak. Vitamin ini menguatkan sistem imun selain bagus untuk kulit dan penglihatan yang baik. Suplemen yang mengandungi vitamin ini disyorkan untuk diambil oleh bayi dan kanak-kanak yang berumur 6 bulan sehingga 5 tahun kecuali jika mereka minum susu formula yang sudah mengandungi pelbagai nutrien yang mereka perlukan.

Selain suplemen, vitamin jenis ini juga terdapat di dalam sumber makanan seperti berikut:

Produk tenusu

Sayur-sayuran seperti lobak, bayam dan kubis

Buah-buahan seperti mangga, tembikai dan betik

Vitamin C

Vitamin C penting untuk kesihatan umum bayi dan sistem umum mereka. Vitamin ini juga membantu badan mereka meresap zat-zat besi yang terdapat dalam menu makanan mereka.
Sama seperti vitamin A, suplemen yang mengandungi vitamin C ini juga disyorkan untuk bayi dan kanak-kanak yang berumur 6 bulan sehingga 5 tahun kecuali jika mereka minum susu formula yang sudah mengandungi pelbagai nutrien yang mereka perlukan.

Vitamin jenis ini juga terdapat dalam sumber makanan seperti berikut:

Sayur-sayuran seperti brokoli, tomato dan cili

Buah-buahan seperti oren, kiwi dan strawberi

Vitamin D

Vitamin D penting untuk pertumbuhan tulang, gigi serta otot. Vitamin ini seringkali dikaitkan dengan cahaya matahari kerana antara sumber utama vitamin ini adalah cahaya matahari yang meresap ke dalam kulit. Namun suplemen juga perlu diambil kerana bergantung kepada sinaran cahaya matahari sahaja tidak mencukupi untuk memastikan anak anda dapat membesar dengan tulang, gigi serta otot yang kuat.

Bayi yang berumur 1 tahun ke bawah yang menyusu badan seharusnya diberikan suplemen yang mengandungi 8.5 ke 10 mg vitamin D pada setiap hari. Bayi yang diberi susu formula pula tidak perlu diberikan suplemen vitamin D kerana vitamin D dan nutrien lain yang diperlukan terdapat di dalam susu formula tersebut. Kanak-kanak berumur 1 tahun hingga 4 tahun pula perlu diberi 10 mg suplemen vitamin D setiap hari.

Sebelum memberi apa-apa suplemen berbentuk vitamin tambahan kepada anak anda, harus diingatkan untuk berhubung dan berbincang terlebih dahulu dengan pakar perubatan anda. Ini bertujuan untuk mengelakkan pengambilan suplemen dalam dos yang terlebih yang akan mendatangkan kemudaratan.

Hello Health Group
 tidak menyediakan nasihat perubatan, diagnosis, atau rawatan.


11 Jenis Makanan Ini Ibu Menyusu Perlu Ambil Dan Elak Jika Baby Ada Jaundis

Situasi bay
i baru lahir
 mengalami masalah jaundis atau demam kuning adalah normal. Tetapi adakah terdapat sebarang makanan ibu untuk bayi kuning yang perlu diamalkan bagi membantu mempercepatkan penyembuhan si kecil?

Jawapannya adalah ya. Kalau ingin tahu, teruskan membaca artikel ini bagi mengetahui jenis makanan yang disarankan.

Untuk mendapatkan lebih banyak info tentang Keibubapaan, sila dapatkannya
di sini.

Masalah kuning bayi

Jaundis adalah tanda peningkatan paras bilirubin, yang merupakan perkara biasa semasa minggu pertama kehidupan. Ini terutamanya dalam kalangan
bayi yang dilahirkan pramatang.

Bilirubin merupakan hasil pecahan normal sel darah merah. Parasnya boleh meningkat pada bayi baru lahir disebabkan beberapa faktor:

Jangka hayat sel darah yang pendek serta tahap kepekatannya yang tinggi berbanding dewasa menyebabkan kadar pengeluaran bilirubin lebih banyak pada
bayi baru lahir

Fungsi hati yang masih tidak matang turut memberi kesan kepada metabolisme bilirubin lebih perlahan

Kelewatan dalam laluan mekonium boleh menyebabkan peningkatan penyerapan semula bilirubin
dalam usus

Demam kuning pada bayi baru lahir biasanya disebut sebagai jaundis fisiologi dan dianggap tidak berbahaya.

Jenis makanan ibu untuk bayi kuning

Umumnya, kita pasti sedia maklum bahawa mengekalkan diet yang sihat boleh mempercepatkan proses penyembuhan badan.

Tetapi apabila berkaitan dengan jaundis pada bayi, untuk
ibu yang menyusu badan
, diet anda juga boleh membantu dalam memulihkan tubuh si kecil.

Ini kerana apa yang anda makan, memberi kesan langsung pada susu ibu. Jadi disebabkan itu, amat penting untuk ibu memilih makanan berkhasiat dan mengelakkan makanan yang boleh mengakibatkan gang
guan gastrousus pada si k
ecil.

Makanan ibu untuk bayi kuning

Beberapa makanan boleh membantu mempercepatkan penyembuhan si kecil daripada demam kuning, seperti:

1. Makanan tinggi serat

Makanan serat – terutamanya serat larut – membantu memindahkan hempedu keluar dari hati. Keadaan ini boleh mengurangkan ketoksikan.

Nutrien yang sangat penting ini terdapat dalam pelbagai jenis makanan, termasuk:

Buah-buahan

Sayur-sayuran

Kekacang

Legum

Bijirin penuh

Makanan berserat tinggi termasuk:

Sayuran seperti brokoli

Buah beri

Oat

Badam

Beras perang

Quinoa

Baca juga:

2. Buah-buahan & sayuran, antara makanan ibu untuk bayi kuning

Buah-buahan dan sayur-sayuran segar mengandungi antioksidan dan tinggi serat yang boleh membantu mengehadkan kerosakan hati semasa metabolisme dan memuda
hkan penghadam
an.

Kebanyakan buah dan sayuran menawarkan nutrien yang baik untuk hati, tetapi berikut beberapa jenis yang terbaik, antaranya:

Kranberi, be
ri bi
ru, dan anggur

Buah sitrus
 terutamanya lemon, limau dan limau gedang

Betik dan tembikai

Labu,
ubi keledek
 dan keladi

Avokado dan buah zaiton

B
uah tomato

Lobak merah
, ubi bit

Brokoli, kubis bunga

Halia dan
bawang putih

Bayam dan sayur kolard

3. Bijirin penuh

Makanan bijirin penuh mengandungi jumlah nutrien mesra hati yang tinggi, termasuk lemak sihat, serat, antioksidan dan mineral.

4. Pengambilan cecair, penting dalam makanan ibu untuk bayi kuning

Kekal terhidrat adalah salah satu cara terbaik untuk membantu hati pulih daripada jaundis.

Air bukan sahaja membantu memudahkan penghadaman, tetapi ia juga membantu hati dan buah pinggang membuang toksin.

Anda boleh menambah satu sudu teh atau lebih
jus lemon
, limau gedang segar sebagai perasa semula jadi untuk air sebagai dos antioksidan tambahan.

5. Protein tanpa lemak

Protein tanpa lemak, termasuk tauhu, kekacang, dan ikan, mengurangkan tekanan pada hati.

Spesies ikan berminyak seperti salmon dan tenggiri, mengandungi om
ega-3
 dan zink – yang membantu memetabolismekan asid lemak, alkohol, karbohidrat dan protein.

Manakala brokoli dan oat memberikan manfaat kepada
anda dan bayi
 dengan memastikan kalian mendapat nutrien yang diperlukan bagi membolehkan hati berfungsi lebih berkesan.

Makanan ibu untuk bayi kuning perlu dielakkan

Seperti makanan membantu mempercepatkan proses pemulihan dan penyembuhan penyakit kuning si kecil, sudah tentu ada yang sebaliknya.

Berikut beberapa jenis makanan tidak sihat yang harus dielakkan daripada ‘dihantar’ kepada si kecil melalui susu badan anda:

1. Minuman beralkohol

Alkohol adalah toksik kepada kebanyakan tisu badan dalaman, termasuk hati.

Pengambilan alkohol
secara berlebihan boleh menyebabkan keradangan kronik, mengurangkan fungsi hati dan membawa kepada fibrosis.

2. Karbohidrat yang ditapis

Soda, bakeri,
roti putih
 dan pasta semuanya mengandungi jumlah gula halus yang tinggi.

3. Makanan dalam tin, berbungkus & salai

Makanan berbungkus, dalam tin atau salai mengandungi
bahan pengawet
 yang tinggi. Pengawet ini biasanya merupakan bentuk garam, seperti nitrat dan sulfat.

Garam mengeringkan badan, menjadikan pencernaan dan metabolisme lebih sukar, dan memberi tekanan pada hati.

4. Lemak tepu & trans

Makanan bergoreng
, berminyak dan
fast food
 mengandungi jumlah lemak tepu dan trans yang tinggi serta sukar dihadam.

5. Ikan & kerang mentah atau kurang masak, makanan ibu untuk bayi kuning perlu dihindari

Ikan dan kerang
kurang masak atau mentah
 boleh mengandungi toksin yang boleh merosakkan hati dan organ pencernaan lain.

Terdapat juga risiko ia mengandungi virus, bakteria dan parasit yang boleh menjangkiti hati.

6. Daging merah

Daging merah seperti
daging lembu
 mengandungi tahap asid amino dan lemak haiwan yang tinggi. Ia mungkin sukar dihadam dan memberi tekanan pada hati yang rosak.

Makanan ini tidak baik untuk anda dan bayi anda. Ia mungkin tidak memburukkan jaundis si kecil, tetapi juga memberi kesan dalam mempercepatkan penyembuhan.

Pemeriksaan doktor

Walaupun anda mungkin mengamalkan makanan ibu untuk bayi kuning, namun terdapat perkara penting lain yang perlu diberikan perhatian.

Anda harus segera membawa bayi untuk pemeriksaan doktor jika
jaundis yang dialami
 tidak sembuh dalam tempoh 2 minggu.

Ia mungkin berpunca daripada jangkitan, masalah dengan hati atau sistem hempedu, metabolisme atau genetik.


Penjagaan Kulit Berminyak

Minyak dihasilkan oleh tubuh kita dengan tujuan untuk menjaga kulit yang sihat. Walau bagaimanapun, terlalu banyak minyak boleh menyebabkan beberapa masalah kulit seperti jeragat dan jerawat. Mujurlah, selalu ada penyelesaian untuk kulit berminyak. Artikel ini akan menerangkan banyak petua tentang cara menjaga kulit berminyak.

Cuci muka anda dua kali sehari

Cuci muka anda dua kali sehari, pada waktu pagi dan sebelum tidur. Membasuh muka anda terlalu kerap boleh membuat kulit anda menjadi kering menyebabkannya menghasilkan lebih banyak minyak. Cucian tambahan hanya diperlukan jika anda baru sahaja berpeluh.

Sekiranya anda mendapati diri anda mempunyai minyak yang berlebihan di antara kedua-dua waktu cucian muka, gunakan pad perubatan atau kertas menyerap minyak untuk mengelakkannya.

Gunakan pencuci muka yang sesuai

Pilih pencuci muka lembut terlebih dahulu. Dalam keadaan apabila anda lebih menykai pencuci yang lebih kuat, cari pencuci yang dirumus khas untuk kulit berminyak. Pencuci ini mungkin mengandungi benzoyl peroksida, asid salisilik, asid glikolat atau asid beta hidroksi dalam bahan-bahannya. Bahan ini adalah baik untuk bukan sahaja kulit berminyak tetapi juga kulit jerawat.

Sekiranya anda masih belum menemui pencuci muka yang sesuai dengan kulit anda, teruskan mencuba untuk mencari yang sesuai. Simpan buku nota untuk menulis semua tindak balas baik dan buruk kulit anda kepada produk tersebut.

Elakkan daripada menggosok wajah anda

Apabila mencuci wajah, jangan gosok wajah anda dengan berlebihan. Tindakan ini boleh merangsang  kulit untuk menghasilkan lebih banyak minyak.

Gunakan toner dengan cara yang betul

Gunakan toner hanya di kawasan berminyak pada wajah anda. Untuk kawasan lain, toner boleh menjadikannya kering, jadi berhati-hati.

Lembapkan kulit anda

Ramai yang salah faham bahawa kulit berminyak tidak perlu dilembapkan. ini tidak benar, jika kulit berminyak dilembapkan, pengeluaran minyak boleh dikurangkan. Pastikan anda memilih produk yang sesuai. Pilih pelembap berasaskan air atau bebas minyak dan elakkan krim berat.

Jadilah bijak dalam memilih produk solekan

Sewaktu memilih barangan solekan, gel, cecair dan berasaskan serbuk adalah pilihan yang baik. Di samping itu, pilih berasaskan air, bukan berasaskan minyak. Jenis krim boleh menutup liang roma.

Lakukan penjagaan mingguan

Lakukan pengelupasan
(exfoliate)
 kulit anda sekali seminggu untuk menghilangkan kotoran dan minyak terkumpul di liang roma. Selain itu, jangan peras atau picit jerawat.

Rancangan penjagaan yang berhati-hati dan betul akan menjadikan kulit anda cantik walaupun jenis berminyak. Di samping penjagaan kulit, diet yang baik dan rutin hidup yang sihat juga boleh membantu. Untuk pengetahuan ramai, kulit berminyak juga mempunyai manfaat. Mereka yang mempunyai kulit berminyak kelihatan muda lebih lama daripada mereka yang mempunyai kulit yang normal atau kering kerana kulit berminyak kelihatan kurang berkedut. Oleh itu, kulit berminyak dengan rancangan penjagaan yang baik boleh berubah menjadi aset.


Bakal Ibu Yang Suka Berfesyen, Ini 6 Tip Bergaya Dengan Baju Mengandung!

“Alamak! Aku mengandung ke? Kena beli baju mengandung lah nampak gayanya ni.”, bisik Ayu dalam hatinya selepas doktor mengesahkan dia sebenarnya sedang hamil 3 bulan. Penulis rasa, bukan Ayu seorang sahaja yang akan mempunyai fikiran sebegini sebaik sahaja mendapat berita yang dirinya sedang mengandung, bukan?

Sudah pasti ramai bakal ibu yang akan khuatir dengan
 bentuk badan
 mereka kerana
baby bump
sudah mula kelihatan. Jadi, apakah yang boleh dilakukan oleh wanita dalam usaha mencari baju mengandung yang sesuai untuk mereka? Jom ikuti artikel ini untuk mengetahui mengenainya dengan lebih lanjut!

Tanda kehamilan yang anda perlu tahu

Sebelum pergi lebih lanjut tentang tip bergaya dengan baju mengandung yang boleh bakal ibu pilih untuk menyesuaikan penampilan baharu anda ketika sedang hamil, apa kata kita selami serba sedikit berkenaan
tanda-tanda anda sebenarnya sedang hamil
. Dengan ini, dapatlah anda bersedia dengan lebih awal untuk mencari baju mengandung yang sesuai, bukan?

Jadi, berikut merupakan beberapa tanda awal yang anda sebenarnya sedang berbadan dua:

#1. Tidak datang haid

Selain menunjukkan bahawa anda sebenarnya mempunyai sesuatu jenis kondisi kesihatan berkaitan sistem reproduktif, tidak datang haid juga boleh jadi tanda anda sebenarnya sedang hamil. Ia juga merupakan tanda pertama dalam senarai kerana ia adalah yang paling utama dan penting. Jadi, jika anda syak anda sedang hamil, perhatikan tanda ini.

#2. Payudara membengkak dan menjadi sensitif

Untuk pengetahuan anda, akan berlaku perubahan hormon dalam tubuh badan wanita yang sedang hamil. Perubahan ini sangat penting untuk menyokong perkembangan proses kehamilan. Perubahan ini  juga akan menyebabkan
payudara anda membengkak dan menjadi sensitif
. Namun, anda tidak perlu risau dengannya kerana ia adalah sesuatu yang normal.

#3. Kerap berasa mual dan muntah-muntah

Ini selalunya akan berlaku pada waktu pagi (
morning sickness
). Namun, ia juga boleh berlaku pada waktu tengah hari, petang atau malam. Kebiasaannya, rasa mual ini akan diikuti dengan kondisi muntah-muntah, bergantung kepada individu. Namun, ia tidak akan berlaku kepada setiap wanita. Jika anda tidak mengalaminya, jangan terlalu risau, ya?

#4. Kerap membuang air

Mungkin anda akan kurang perasan tanda ini. Namun, kerap membuang air kecil atau besar adalah
tanda awal anda sebenarnya sedang mengandung
. Ini kerana kandungan darah dalam badan anda akan meningkat semasa hamil lantas menyebabkan buah pinggang menapis lebih banyak darah dan seterusnya mengakibatkan lebih banyak kumbahan.

#5. Keletihan yang melampau

Bakal ibu mungkin akan berasa keletihan yang melampau ketika hamil. Ini mungkin berpunca daripada peningkatan hormon progesteron yang menjadi tinggi pada peringkat awal kehamilan. Namun, ia adalah subjektif dan bergantung kepada individu itu sendiri. Jadi, sila dapatkan pemeriksaan daripada doktor untuk memastikannya.

Hakikatnya, terdapat banyak lagi tanda mengandung seperti
 gangguan mood
, ketidakselesaan pada perut, kewujudan tompokan darah pada faraj, sembelit atau
mengidam makanan
. Untuk lebih kepastian, sila berjumpa dengan doktor.

Tip bergaya dengan baju mengandung

Selepas betul-betul
confirm
anda sedang hamil, barulah anda boleh fikir tentang baju mengandung yang sesuai untuk anda gayakan! Jom sama-sama kita selami tip bergaya dengan baju mengandung yang berikut:

#1. Pilih saiz yang sesuai

Apa maksudnya? Bakal ibu seharusnya membeli baju mengandung dengan saiz yang sesuai dengan bentuk perut dan badan mereka – tidak terlalu ketat seperti sarung nangka dan tidak terlalu longgar seperti karung guni. Pilihlah saiz yang sedang-sedang sahaja, seperti lirik lagu nyanyian Iwan, penyanyi dangdut popular dari Indonesia.

#2. Cari warna yang gelap

Seperti yang diketahui oleh ramai kaki fesyen, warna gelap boleh memberi ilusi anda kelihatan lebih kecil berbanding saiz sebenar. Jadi, gunakan trik ini ketika anda sedang hamil dengan membeli baju mengandung yang berwarna gelap seperti hitam, coklat, kelabu atau apa-apa sahaja warna yang mempunyai tema yang gelap.

#3. Beli untuk jangka masa panjang

Tip ini sangat sesuai dipraktikkan oleh
pasangan suami isteri yang gemar berjimat cerma
t! Bayangkan, tempoh kehamilan yang normal adalah sekitar 9 bulan sahaja. Jadi, selepas anda berjaya bersalin, sudah tentu baju mengandung anda itu tidak dapat lagi digunakan, bukan? Jadi, belilah baju mengandung yang mempunyai potongan longgar seperti ‘
A Cut
’, yang sesuai untuk anda pakai selepas tempoh mengandung atau ketika kehamilan seterusnya!

#4. Pakai baju mengandung dengan aksesori

Siapa kata anda tidak boleh menggayakan baju mengandung anda dengan aksesori ketika sedang hamil? Hakikatnya, tidak banyak yang berubah pada tubuh badan anda ketika sedang hamil melainkan
baby bump
dan beberapa kawasan yang menjadi sedikit montel. Namun, ia tidak akan menghalang anda dari memakai aksesori seperti gelang, rantai, subang, selendang atau kasut. Cuma, elakkan pakai
 kasut tumit tinggi
, ya?

#5.
Mix & match

Bukan,
mix & match
yang ditulis di sini bukan bermaksud menu di Mcdonalds itu, ya? Maksudnya di sini adalah anda masih boleh menggayakan pakaian lama anda ketika belum berbadan dua lagi. Cuma, pilih dengan betul. Carilah baju yang sedikit longgar seperti kardigan, jaket atau sweater yang sedikit
baggy
 dan kenakan ia dengan seluar dengan potongan longgar seperti
palazo
. Dengan sedikit inovasi, baju lama anda pun boleh jadi baju mengandung!

#6. Cantik luar, cantik dalam

Cantik luar, cantik dengar sini. Kalau cantik senyum cantik mesti cantik lagi. Pernah dengar lagu rap dendangan Malique dan Najwa ini? Lirik ini sangat sesuai untuk bakal ibu yang suka berfesyen dengan baju mengandung. Tapi apa maksudnya, ya?

Maksudnya di sini adalah di sebalik pemakaian anda, kesihatan dalaman juga perlu diberi perhatian. Oleh itu, ibu hamil perlu
kekal berhidrasi
 dan bertenaga dengan mengambil suplemen dan menjaga pemakanan anda agar sentiasa kekal sihat dan kuat!

Dengan ini, barulah wajah dan tubuh badan anda sentiasa kelihatan berseri-seri walaupun sedang memakai baju mengandung, bukan?

Konklusi

Kesimpulannya, baju mengandung tidak boleh jadi penghalang untuk anda terus bergaya bagi bakal ibu yang suka berfesyen. Jadi, bakal ibu yang sudah mendapat tahu bahawa dia sedang mengandung, boleh cuba tip bergaya dengan baju mengandung kami ini, ya? Dengan ini, sudah tentu suami anda lebih suka dan tidak bosan melihat anda dengan
baby bump
yang comel itu!

Hello Health Group
 tidak menyediakan nasihat perubatan, diagnosis, atau rawatan.


Sedang Menyusukan Bayi? Jangan Lupa Untuk Pilih 6 Jenis Makanan Ini Dalam Diet Harian Ibu!

Jika anda bercadang untuk
memb
erikan bayi susu ib
u
, mula ambil berat akan diet pemakanan anda. Tahukah anda, pilihan makanan untuk ibu menyusu boleh
mempengaruhi penge
luaran susu bad
an
?

Untuk mendapatkan lebih banyak info tentang Keibubapaan, sila dapatkannya
di sini.

Makanan seimbang

Semua makanan yang anda makan akan disalurkan ke susu badan anda dan seterusnya zat tersebut akan dapat pada bayi melalui susu.

Jadi, amalkan pemakanan yang sihat dan seimbang bagi melancarkan pengeluaran susu badan anda dan juga memberikan susu badan yang terbaik kepada si manja.

Pilih makanan yang bernutrisi seperti buah-buahan, sayur-sayuran dan bijirin penuh.

Doktor mungkin akan menyarankan anda mengambil multivitamin harian atau meneruskan pengambilan vitamin pranatal supaya badan anda mendapat kesemua nutrisi yang diperlukan oleh tubuh.

Selain itu, minum banyak air seperti air kosong, jus dan susu bagi membantu anda kekal hidrat.

Kurangkan juga pengambilan kafein kerana kafein berlebihan boleh mengganggu
tidur bayi anda
.

Berhati-hati juga memilih ubat. Kebanyakan ubat adalah selamat untuk diambil semasa anda menyusukan bayi.

Walau bagaimanapun, sebaik-baiknya anda dapatkan nasihat daripada doktor anda sebelum memakan ubat tersebut.

6 pilihan makanan untuk ibu menyusu

Berikut adalah jenis pilihan makanan yang sesuai diambil oleh ibu yang melakukan penyusuan eksklusif:

1. Beras perang

Bertukarlah daripada beras biasa ke beras perang.

Tahukah anda bahawa beras perang merupakan karbohidrat kompleks yang menyediakan tenaga yang diperlukan ibu semasa menyusukan bayi?

Pengambilan beras perang membantu merangsang rembesan prolaktin, iaitu hormon utama dalam penyusuan.

2. Bayam

Sayuran hijau ini merupakan sumber baik yang mengandungi kalsium, zat besi, vitamin K, A dan folat.

Folat atau dikenali sebagai asid folik adalah mineral penting untuk wanita hamil dan nutrien makanan untuk ibu menyusu.

Sayuran hijau gelap seperti bayam ini juga mengandungi phytoestrogens, yang dipercayai dapat meningkatkan kesihatan tisu payudara dan membantu proses laktasi.

Baca juga:

3. Betik, pilihan terbaik untuk makanan untuk ibu menyusu

Betik telah lama menjadi pilihan makanan untuk ibu menyusu yang dapat membantu menggalakkan pengeluaran susu badan.

Orang-orang dulu lazimnya menggunakan betik muda dalam masakan seperti masak bening untuk dihidangkan kepada ibu berpantang.

Enzim dan phytokimia yang ada di dalam buah ini berupaya menggalakkan tisu pada payudara untuk merangsang proses laktasi.

Betik juga digunakan sebagai sedatif semula jadi yang membantu ibu untuk rasa relaks semasa
menyusukan bayi
mereka dan pada masa yang sama, membantu merangsang proses penghasilan susu badan.

4. Lobak merah

Tidak ramai yang tahu akan keberkesanan lobak merah dalam membantu penghasilan susu.

Sama seperti bayam, lobak merah juga mengandungi phytoestrogens dan kaya dengan beta-karoten serta vitamin A, di mana kedua-duanya amat baik untuk laktasi.

Jus karot terutamanya, adalah makanan untuk ibu menyusukan bayi yang terbaik kerana ia dipercayai dapat menyediakan tenaga tambahan yang diperlukan oleh ibu dan membantu dalam meningkatkan pengeluaran susu badan.

5. Oatmeal

Oatmeal merupakan makanan yang dapat membantu merehatkan tubuh.

Ia juga berfungsi mengeluarkan oksitoksin (hormon yang terdapat dalam pengeluaran susu), yang membantu meningkatkan proses penghasilan susu ibu.

Manfaat makanan ini telah lama diketahui baik untuk ibu yang menyusukan anak mereka.

6. Air penting dalam pilihan makanan untuk ibu menyusu

Proses penyusuan akan membuatkan badan anda kekurangan air dan menjadikan anda dehidrasi.

Jadi, anda perlu minum banyak air bagi membantu tubuh anda kekal hidrat dan sekali gus membantu menghasilkan lebih banyak susu.

Nasihat kami, jika anda rasa haus,
minumlah air kosong
, dan anda juga boleh minum segelas air sebelum mula menyusukan si manja.


8 Perkara Yang Anda MESTI Tahu Sebelum Ambil Keputusan Untuk Tindik Telinga!

Sebelum tindik telinga, apa yang perlu dilakukan atau boleh pergi terus tindik, ya?

Bagi wanita, tindik telinga adalah sesuatu perkara yang normal dan perlu dilakukan bagi membolehkan mereka memakai perhiasan seperti anting-anting pada telinga.

Walaupun kebanyakan wanita sudah bertindik sejak kecil lagi
, ada juga wanita yang masih belum menindik telinga mereka atau mahu menambahnya.

Pun begitu, terdapat beberapa perkara yang wanita perlu tahu sebelum menindik telinga.

Untuk mengetahuinya dengan lebih mendalam lagi, mari kita sama-sama ikuti artikel ini!

Untuk mendapatkan lebih banyak info tentang Keadaan Telinga, Hidung/ Tekak, sila dapatkannya
di sini.

Perkara yang mesti anda ambil tahu sebelum tindik telinga

Tidak semestinya apa yang kita rancang itu perlu dijalankan serta-merta juga.

Dalam hal menindik telinga, mungkin
anda perlu relaks sebentar dan ketahui beberapa perkara terlebih dahulu
.

Persoalannya, apakah perkara-perkara yang dimaksudkan ini?

Jangan risau, Hello Doktor akan menjawabnya bagi pihak anda!

Ini dia beberapa perkara yang anda mesti ambil tahu sebelum tindik telinga:

#1. Pastikan anda sudah betul-betul bersedia

Paling penting, anda perlu memastikan bahawa diri anda sendiri sudah
bersedia secara mental dan fizikal
.

Dapatkan nasihat rakan-rakan dan ahli keluarga tentang perkara ini.

Jika mereka juga bersetuju dengan rencana anda, tetapkan hati anda dan mula cari pakar penindik telinga yang sesuai untuk anda!

#2. Gunakan khidmat pakar yang berkelayakan sahaja

Sesudah itu, anda perlu mencari pakar atau profesional dalam menindik telinga.

Pastikan mereka merupakan individu atau pusat yang sudah berdaftar dan mempunyai lesen untuk melakukannya ya?

Untuk lebih pasti, berjumpa terlebih dahulu dengan doktor
pakar dermatologi
 di hospital untuk mendapatkan cadangan.

Baca juga:

#3. Makan sedikit terlebih dahulu sebelum tindik telinga

Menurut seorang pakar menindik telinga yang berpengalaman di Liberty, London, makan sebelum menindik telinga adalah idea yang bagus.

Ini kerana ia akan membantu
kandungan gula dalam darah anda stabil
 lalu mampu mengurangkan rasa mual, pening dan mampu menghalang anda daripada jatuh pengsan ketika menindik telinga.

#4. Pastikan peralatan disterilkan terlebih dahulu sebelum tindik telinga

Sampai sahaja anda ke tempat menindik telinga tersebut, pastikan mereka
menggunakan peralatan-peralatan yang bersih dan berkualiti
 seperti jarum yang sudah disterilkan.

Selain itu, pastikan juga mereka memakai sarung tangan yang bersih ketika menindik telinga anda ya?

Ini sangat penting untuk mengelak telinga anda daripada terkena jangkitan bakteria, kuman atau virus yang boleh mendatangkan bahaya.

Sesudah menindik telinga pula, pastikan mereka membersihkan
kawasan yang ditindik
 dengan cermat dan teliti menggunakan peralatan yang juga telah disterilkan!

#5. Tindik telinga memang menyakitkan

Ya,
ia memang menyakitkan namun untuk seketika sahaja
.

Selain itu, pengalaman ini juga mungkin berbeza buat individu.

Oleh itu, anda tidak perlu terlalu risau mengenainya.

Jika kesakitan yang anda alami itu terlalu teruk, sila berjumpa dengan doktor untuk mendapatkan rawatan lanjutan ya?

#6. Beberapa implikasi akan berlaku selepas tindik telinga

Selesai sahaja menindik telinga, anda tidak boleh terus menggayakan anting-anting kegemaran anda kerana beberapa implikasi akan berlaku.

Antaranya adalah pendarahan, kerengsaan, bengkak dan
parut
.

Anda tidak perlu risau akan implikasi ini kerana ia adalah normal dan memerlukan masa untuk sembuh sepenuhnya.

Apa yang anda perlu risau adalah berlakunya jangkitan.

Oleh itu, sentiasa peka terhadap kondisi telinga anda selepas menindik telinga okay!

#7. Jangan pergi berenang buat sementara waktu

Anda perlu
menjauhkan diri daripada kolam renang
 atau pantai buat seketika.

Ini kerana kandungan air yang kotor mungkin boleh menyebabkan kerosakan yang lebih teruk pada bekas luka anda menindik telinga.

Jika anda masih mahu melakukannya, lindungi telinga anda dengan menampal plaster pada bekas luka tersebut.

#8. Jika anda hamil, tangguhkan hasrat anda untuk tindik telinga

Menurut kajian,
wanita yang hamil
 atau yang baru sahaja melahirkan anak perlu menunggu sekurang-kurangnya 3 bulan sebelum menindik telinga.

Ini bertujuan untuk menormalkan kembali tubuh badan dan keseimbangan hormon sebelum menghadapi trauma menindik telinga kelak.

Jadi, sila ambil tahu perkara ini sebelum tindik telinga

Kesimpulannya, jangan terus sahaja
pergi menindik
 telinga tanpa mengetahui perkara-perkara ini ya?

Jika tidak, akan berlaku pelbagai komplikasi yang anda mungkin tidak mahu ia terjadi kepada anda!